Саркаш саволларга жавоб излаб… – HURRIYAT\nСаркаш саволларга жавоб излаб…\n8 oy oldin Behzod 268\n“Билмаганларимиз тўғрисида билганларимиз” (Алишер Навоий номидаги Ўзбекистон Миллий кутубхонаси нашриёти, 2021.) китобида ҳаёт, унинг маъно-моҳияти, яшашдан мақсад нима эканлиги тўғрисида фикр юритилган бўлиб, инсоннинг моҳияти айнан фикр юритишда эканлиги турли ракурсларда ёритилган. Инсон – коинот гултожи, сабабки, барча яратиқлар ичида фақат унгагина ақл, фикр юритиш, яхши ва ёмонни, ҳалол ва ҳаромни фарқлаш, танлаш имкони берилган. Ана шу ақлдан оқилона фойдалана олган инсон фариштага монандлашиб, аксинча, нафсига тобе одам ҳайвонга яқинлашиб боради. Инсоннинг даражасини кўрсатувчи ягона мезон – соғлом ақл-идрок ва унга нечоғли амал қилишида.\nБугун китоб ёзишдан кўра китоб “ясаш” тобора оммавий тус олганлиги ҳеч кимга сир эмас. Шундай бир даврда яшаяпмизки, кўпчилик бировни чин дилдан эшитишни истамайди, ҳамма ўзининг фикрини маъқуллайди, бир нарсани жиддий ўқиб, мулоҳаза юритишдан кўра ўзи кўпроқ гапиришни, бошқалар диққат-эътиборини ўзига қаратишни, ҳеч кимни тан олмасликни афзал кўради. Бу иллат гарчи ҳаммага тааллуқли бўлмаса-да, кундан-кун чуқурроқ илдиз отиб бораётганлиги ҳам айни ҳақиқат. Бу сўзларни айтишдан мурод нима? Таниқли публицист, адабиётшунос Зуҳриддин Исомиддиновнинг мазкур китоби бошқа кўпгина асарлардан самимийлиги, мустақил фикрларга тўлалиги, муаллифнинг ўқувчига айтмоқчи бўлган ўз сўзи борлиги билан ажралиб туради. Китоб саҳифалари ортгани сари муаллиф сизнинг суҳбатдошингизга айланади, уни чуқур изтиробли ўйларга толдирган муаммолар аслида сизга ҳам тегишли эканлигини ҳис қиласиз.\nАслида, одамнинг ҳаётида жавоб эмас, савол кўпроқ муҳим-да, деб ёзади муаллиф ва яна давом этиб дейдики: Ҳар бир одам бу дунёга катта ё кичик бир савол бўлиб келар экан. Жавоб бўлиб… эмас. Бу фикрга қандай муносабат билдириш мумкин? Муаллифнинг бундай хулосага келишига сабаб бўлган омиллар нимада? Ростдан шундай, дейди ички бир овоз, ҳар бир одам аслида бир савол, фақат бу саволнинг жавоби унинг ўзи. Худди мутафаккир Алишер Навоийнинг “Ўз вужудингга тафаккур айлагил, Ҳар не истарсен ўзингдан истагил”, файласуф Имманиуэл Кантнинг “Нарса ўзида”, шоир Махтумқулининг “Ҳар бир нарса ўзгаради ўзидан”, деган ғояси сингари. Дунёдаги энг қийин нарса — виждонли одамнинг ўзига берган саволи. Чунки бу саволнинг жавоби унинг ўзи устидан чиқарган ҳукмдир. Бу ҳукм унинг бутун ҳаётига, тириклиги мазмунига, яшаш тарзи ва моҳиятига тегишли бўлганлиги учун ҳам жуда залворли ва мураккаб.\nНариги дунё, жаннатдаги ҳаёт, дўзах, мангулик билан фонийликнинг нисбати, билим ва унинг даражалари, ёруғлик йили, Абадий вақт, органик ва ноорганик дунё, Эйнштейн, Фридлман, Румий, Дарвин, Хорун Яҳъё, Правдин билан келтирилган фактлар, далиллар бир қарашда китобхонни шошириб қўяди. Маълум бир муддатдан сўнг китобхон ўзи сезмаган ҳолда муаллиф билан баҳсга киришади. Аслида китобдан кўзланган мақсад ҳам шундай бўлиши керак эмасми? Китобхонни фикрлашга, баҳсга, ўзининг олам ва одам ҳақидаги қарашларини тафтиш қилишга, айни чоғда ўзи танишаётган фикрларга қўшилиш ёки инкор қилишга, агар рад қилмоқчи бўлса уни илмий жиҳатдан асослашга қаратилган асар ўқувчининг интеллектуал даражасини оширади. Уни ўз устида ишлаш, ўрганиш, изланишга ундайди. “Билмаганларимиз тўғрисида билганларимиз” китобининг энг катта ютуқларидан бири ҳам ана шунда.\nКитобга муаллифнинг мақоласига жавоб тарзида ёзилган физика-математика фанлари доктори, профессор М.Тоировнинг “Савол муҳимми ёки жавоб”, А.Эркаевнинг “Фан билан динни бирлаштиришга эҳтиёж борми?” мақолалари ҳам киритилган. Бу ноодатий китоб ўз-ўзидан баҳс-мунозара тусини олиб, фикрлар хилма-хиллиги юзага келган. Ушбу мақолалар билан танишиб чиққан китобхон ақлини бирмунча чархлаб, муаллифлар билан фикр “жанги”га киришади.\nКитоб сўнгида фалсафа фанлари доктори, профессор Виктор Алимасовнинг “Билмайдиганларимиз кўп…” номли мақоласи келтирилган, айтиш мумкинки, бу мақола гўё ҳар учала муаллиф фикрлар жангида ҳакамлик вазифасини бажаргандек туюлади. Жумладан, В.Алимасов ёзади: “З.Исомиддинов мақоласида эклдетик ёндашув ҳам йўқ эмас. Мақола бошидаги умр маъноси ҳақидаги фикрлардан хотиралар, ҳикоятлар, дин, оламнинг яратилиши, дарвинизм, антропогенез масалаларига ўтилади… Лекин мақола муаллифи мутаасибликка эмас, изланишга, догмачиликка эмас, диалектикага ён босади, илм-фанни ҳам, диний ёндашувни ҳам мутлақлаштирмайди, уларни уйғунлаштиришга интилади”. Файласуфнинг якуний хулосасига кўра, муаллиф мудроқ тафаккурни уйғотадиган, уни беҳаловат изланишларга ундайдиган муаммоларни муҳокамага қўйган. М.Тоиров ва А.Эркаевнинг жавобларидан кўриниб турибдики, мазкур масала бир шахсга тааллуқли бўлибгина қолмай, фанга алоқадор бўлган долзарб мавзуларидан биридир.\nЖамият тараққиёти, илм-фан ривожига хизмат қиладиган мана шундай “саркаш саволлар” ҳар биримиз жавоб қайтаришимиз керак бўлган ич-ичимизда жавобини кутиб ётган сўроқлардир. Келинг, бу саволларга ҳар биримиз муносиб жавоб ахтариб кўрайлик.\nPrevious Нишаб кўча\nNext Ўқуш — Ўрганиш


COVID-19га чалинган тожикистонликлар: "Касаллик варақасисиз маош берилмаяпти"\nТожикистонда COVID-19га чалинганларнинг нолишича, касаллик варақасисиз иш берувчилар маош бермаяпти ёки маошнинг 50% тўламоқда.\nШифокорларнинг айтишларича, касаллик варақасини бериш тиббиёт муассасаларнинг вазифаси бўлиб, коронавирус авж паллага чиққан даврда касаллик варақаси ёзишга фурсат бўлмади. Юристларнинг таъкидлашларича, бу каби вазиятларда расмийлар қонунга ўзгартиш киритиши керак.\nШифокорларнинг айтишларича, касаллик варақасини бериш тиббиёт муассасалари маъмурияти ваколатига киради.\nCOVID-19га чалинган кўплаб тожикистонликлар шу кунларда айни муаммо билан тўқнаш келди. Касаллик варақасининг йўқлиги иш берувчилар ва соғайиб чиққан фуқаролар ўртасида тушунмовчиликларга сабаб бўлди. Тожикистон қонунларига кўра, ходимга касаллик варақаси ёки вақтинча ишга яроқсизлиги тўғрисида варақа берилиши керак.\nАйни шу варақага кўра иш берувчи меҳнат стажига қараб ойлик маошнинг 60 фоизидан 80 фоизигача тўлайди.\nТожикистон президенти ўтган ҳафтада имзолаган фармонга кўра, ҳукуматга «COVID-19 инфекцияси билан боғлиқ тиббиёт кўригида бўлган Тожикистон фуқароларига меҳнатга яроқсизлик бўйича варақа бериш ва товон тўлаш борасида зарур чораларни кўриш» топширилди.\nТожикистон расмийлари 30 апрел куни мамлакатда коронавирус мавжудлигини тан олганидан сўнг, шифохоналар касалларга тўлиб кетди ва шунда ҳам оғир беморлар қабул қилинди, қолганлар уйда даволанмоқда.\nБироқ кўплаб тожикистонликлар уйда ва шифохонада даволанганларига қарамай ҳамон касаллик варақасини олмаганликларидан шикоят қилишмоқда. COVID-19га чалинган айрим фуқароларнинг айтишича, касаллик варақасини тақдим қилмаганлари боис уларнинг маошлари тенг ярмига қирқилди ёки бир тийин ҳам олишмади.


“Алишер Навоий ва Заҳириддин Мухаммад Бобур ижоди ҳамиша барҳаёт”\nЎзбек халқиниг икки буюк адиби, мумтоз адабиётимиз тамал тошини қўйган, ўзбек адабий тилининг асосчиси, давлат арбоби мир Алишер Навоий ҳамда шоҳ ва шоир, буюк саркарда Заҳириддин Муҳаммад Бобур таваллуд кунлари муносабати билан “Ўзбек тили,адабиёти ва ҳорижий тиллар” кафедраси ўқитувчилари томонидан 13-февраль куни Самарқанд ветеринария медицинаси институтида тадбир ўтказилди.\nБу икки адиб ўзбек халкининг номини бутун жаҳонга маълум ва машҳур қилган алломалар ҳисобланади.\nТадбирга 10-сонли меҳрибонлик уйи тарбияланувчилари ва Самарқанд ветеринария медицинаси институти қошидаги академик лицей талабалари хам таклиф қилинди.\nСамарқанд давлат чет тиллар институти “Инглиз тили назарияси ва адабиёти” кафедраси доценти Болтакулова Гульноза Фарруховна ҳам тадбирда ўз чиқишлари билан иштирок этдилар. Алишер Навоий таваллуд кунларига бугун 579 йил тўлибди.\nЛекин шоир асарларида илгари сурилган адолатли жамият тузиш, илм-ҳунар ўрганиш, комилликка интилиш ғоялари бугунги кун учун ҳам долзарблигини йўқотгани йўқ, аксинча, янада янги жилоларини намоён қилмоқда.\nХалқимизнинг яна бир севимли фарзанди, темурийлар сулоласининг ёрқин намоёндаси, атоқли давлат арбоби, моҳир саркарда ва шу билан бирга истеъдодли шоир, донишманд тарихчи, шеърларида Ватан соғинчи жўшиб куйланган адиб Заҳириддин Муҳаммад Бобур ҳам ушбу ойда таваллуд топганлар.\nБобурнинг ҳаёт йўли жуда мураккаб, аёвсиз кураш ва зиддиятларга тўлиқ бўлган. Бобур инқирозга юз тутган Темурийлар давлатини сақлаб қолиш ва мустаҳкамлаш, Марказий Осиёда марказлашган йирик давлат вужудга келтириш учун узоқ ва қаттиқ кураш олиб боради. Бироқ ўша даврдаги тарихий шароит бунга имкон бермайди. Натижада она юртини ташлаб кетишга мажбур бўлади ва аввал Афғонистонда, кейин эса Ҳиндистонда улкан марказлашган империя барпо қилди.\nТадбир сўнгида 10-сонли мехрибонлик уйи тарбияланувчилари ва институмиз талабалари фахрий ёрлиқ ва эсдалик совғалар билан тақдирландилар.\nИккала адибимизнинг ҳам ўлмас асарлари нафақат юртимизда, балки дунёнинг энг ривожланган мамлакатлари тилига таржима килингани ва улар томонидан севиб мутолаа қилиниши қалбимизда беиҳтиёр фаҳр, ифтихор деган туйғуларни уйғотади.


«Эрим бир неча киши томонидан ўлдирилган, аммо прокуратура бир кишини айблаш билан кифояланмоқда». Эри пичоқлаб ўлдирилган қашқадарёлик аёл адолат истамоқда - Daryo\n18:13, 28.09.2020 45665\n«Эрим бир неча киши томонидан ўлдирилган, аммо прокуратура бир кишини айблаш билан кифояланмоқда». Эри пичоқлаб ўлдирилган қашқадарёлик аёл адолат истамоқда\nҚашқадарё вилоятининг Яккабоғ туманида яшовчи 30 ёшли Жамшид Хушбоқов пичоқлаб ўлдирилди. Марҳумнинг яқинлари уни бир неча киши ўлдирган, деган гумонда. Туман прокуратураси эса мазкур жиноятда бир нафар шахсни айблаган ва қамоққа олган.\n«2019 йил 27 сентябрь куни соат тахминан 17:00 да эримнинг телефони жиринглади. Телефонга жавоб берган турмуш ўртоғим: ‘Қаерга чиқишим керак? Хўп, боғчанинг олдига чиқаман унда’, дея телефонини ўчирди. Кейин намоз ўқиётган пайтида дарвозамиз олдига машина келиб тўхтади ва сигнал чалди. Эрим чиқавермагач, дарвозамиз жудаям қаттиқ тақиллади. Шунчалик ваҳимали эдики, бузиб юборгудек эди. Шунда қайнонам: ‘Эшикка қара-чи, ким экан?’ деди. Дарвоза томон юрдим, аммо очишга улгурмадим. Эшик очилиб, ҳовлиққан, кўзлари аланг-жаланг, ваҳимали кўринишдаги бола: ‘Жамми акам чиқяптими?’ деди. Кейин кўрсам, ўша боланинг ранги сариқ экан. Бироқ ўша куни қўрқувданми ёки бошқа сабабми унинг ранги қорайиб, куйиккан рангда эди», — дейди ўша кунги воқеа ҳақида гапирган марҳумнинг хотини Азиза Турсиналиева.\nМарҳум Жамшид Хушбоқов\nФото: Зуҳра Муқимова\n«Дарё» мухбири билан суҳбатлашган марҳумнинг яқинлари унинг ўлимида бир неча кишининг қўли борлигини айтмоқда.\n«Туман прокуратураси эримнинг ўлимида бир кишини айблаяпти. Ва судга ҳам шундай маълумот берилган. Ҳолбуки ўша куни эримни уч киши олиб кетганди. Мен эримни олиб кетиш учун келганларнинг машинасини кўргандим. Эримни чақириш учун дарвозадан қараган кишидан ташқари машинада яна икки киши бор эди», — дейди Азиза Турсиналиева.\nМарҳумнинг хотини эрини олиб кетганларни кўрган ягона гувоҳ у бўлса-да, прокуратура тергов давомида уни умуман эшитмаганини, шу боисдан ҳам прокуратуранинг терговига ишонмаслигини, ўша тергов хулосаси асосида ўтаётган суд ҳам адолатсизлик қилаётганини таъкидламоқда.\n«Эримни олиб кетганлар уч кишилигини, унинг ўлимида Ш.С.дан ташқари яна икки кишининг қўли борлигини айтиш учун туман прокуратураси ҳамда вилоят прокуратурасига бир неча маротаба бордим. Аммо мени эшитишни исташмади. Энди судда ҳам бу гапларим инобатга олинмаяпти», — дейди марҳумнинг турмуш ўртоғи.\nАзиза Турсиналиеванинг таъкидлашича, эри кеч соат 17:00 да уч нафар шахс билан чиқиб кетгач, соат 19:00 да эрининг телефон рақамидан қайнонасига қўнғироқ бўлган ва унинг шифохонада эканлиги айтилган.\n«Ўша куни тахминан соат 19:00 да эримнинг телефон рақамидан қайнонамга қўнғироқ бўлди ва эримнинг шифохонада оғир аҳволдалиги хабар қилинди», — дейди марҳумнинг хотини.\nХабар берилишича, марҳумнинг яқинлари шифохонага борганда Жамшид Хушбоқов комада бўлган.\n«Ўша куни менга Жамшид ўғлимнинг телефонидан қўнғироқ бўлди. Жавоб берсам, ўғлим эмас, бошқа одам экан. Ўғлимни шифохонада, аҳволи оғир дейишди. Етиб борсак, ўғлим кома ҳолатида экан. Аммо 29 сентябрь куни вафот этди. Ўша кундан бери адолат излайман, аммо на прокуратура, на суд адолатли иш қилди. Ҳаммаси адолатсизлик қилмоқда», — дейди марҳум Жамшид Хушбоқовнинг онаси Сабоҳат Муқимова.\nМазкур жиноят иши судга ўтказилган бўлиб, бир нечта туман судларида кўриб чиқилган ва айни кунда Ғузор туман судида кўриб чиқилмоқда.\nЖабрланувчиларнинг адвокати Ўктам Худойбердиев ҳамда Ойбек Раҳимовларнинг маълумот беришича, тергов жараёни тажрибасиз ходим томонидан олиб борилганлиги сабабли кўплаб саволлар очиқ қолган.\n«Мазкур жиноят иши бир гуруҳ шахслар томонидан амалга оширилган бўлиши ёки бу тахмин инкор этилиши мумкин. Бироқ тергов жараёнида тажрибасизликка йўл қўйилгани боис мазкур савол жавобсиз қолган. Суд ҳам тергов жараёнида аниқланган ҳолатлар бўйича судланувчи, жабрланувчи ва гувоҳлар фикрини эшитиш билан кифояланмоқда. Биз жиноят ишини ойдинлаштириш учун илтимосномалар киритяпмиз. Бироқ барча илтимосномаларимиз рад этилмоқда», — дейди адвокат Ойбек Раҳимов.\nОйбек Раҳимовнинг маълумот беришича, судланувчи Ш.С. терговдаги кўрсатмасида марҳум уни ип билан бўғгани сабаб жон талвасасида унга пичоқ санчганини билдирган.\n«Судланувчи Ш.С. марҳум машинанинг орқа ўриндиғида ўтириб, унинг бўйнидан ип билан бўғгани учун унга пичоқ санчганини билдирган. Аммо терговда воқеа жойи кўздан кечирилган, аммо ўша ип қаердалиги сўралмаган ва топилмаган. Бутун бошли гуруҳ тополмаган ипни эса кейинчалик судланувчининг адвокати терговчига тақдим қилган. Бу жудаям шубҳалимасми?», — дейди адвокат Ойбек Раҳимов.\nЎша куни воқеани кузатиб турган гувоҳ воқеа жойидаги ошхона ишчиси Байрам Умрзоқов воқеа ҳақида шундай дейди.\n«Nexia-3’да икки киши келиб тўхтади. Машинадан тушмасдан, роса уришиб, сўкишишди. Сўнг рулда ўтирган киши машина эшигини очиб, оёғини ерга қўйди. Аммо машинадан тушмади. Шунда жанжал кучайди, шекилли, машина рулида ўтирган киши олд ўриндиқда ўтирган шеригига пичоқ урди. Кейин машинадан тушиб, бошини чангаллаб турди. Бироз ўтиб эса пичоқдан яраланган шеригини судраб машинада туширди-да, машинага қаттиқ газ бериб, воқеа жойидан кетди».\nЖабрланувчининг ҳимоячиси Ойбек Раҳимов марҳум ва судланувчи телефон орқали мулоқот қилганда тортишганини, шунда учинчи шахснинг овози эшитилиб қолганини, бироқ бунга тергов ҳам, суд ҳам эътибор қаратмаётганини айтмоқда.\n«Судга тақдим қилинган шу овоз стенограмма қилинмаган ва суднинг эътиборидан четда қолмоқда. Буни ўз вақтида тергов ҳам эътиборсиз қолдирган. Тергов жараёнида телефон қўнғироқлари ва рақамлар аниқлаштирилиб, бу овоз кимникилигига аниқлик киритилиши лозим эди. Жабрланувчилар эса бунга эътибор қаратилишини сўраб, бир неча мурожаат қилишган. Бироқ бу мурожаатлар эътиборсиз қолдирилмоқда», — дейди жабрланувчиларнинг адвокати.\nЖабрланувчиларнинг яна бир адвокати Ўктам Худойбердиевнинг маълумот беришича, жиноят иши бир неча шахслар томонидан содир этилган бўлиши мумкинлиги тўғрисидаги гумон суд тиббий экспертизасининг ўз хулосасини ўзгартиришга уриниши сабаб янада кучайган.\n«Суд тиббий экспертизанинг дастлабки хулосасида марҳумнинг бир нечта қовурғаси сингани айтилган. Кейинчалик эса бу хулоса ўзгартирилиб, эксперт адашган деган гап айтилди. Бу эса биздаги гумоннинг кучайишига сабаб бўлди. Шунингдек, судга воқеа жойида ошхона ва тўйхона борлиги сабаб воқеа кузатув камерасига олинган бўлиши мумкинлигини айтиб, буни аниқлаштириш ҳақида илтимоснома киритдик. Бироқ суд яна рад этди», — дейди Ўктам Худойбердиев.\nСуд тиббий экспертизаси ўз хулосасини ўзгартирганини марҳумнинг онаси ҳам таъкидламоқда.\n«Суд тиббий экспертизаси хулосасини шахсан ўзим ўқиб чиққанман. Тиббиёт ходими бўлганим учун дастлабки хулоса ўзгарганини дарҳол сезганман. 2019 йил 29 сентябрдаги суд тиббий экспертизасининг дастлабки хулосасида бош мия шикастланиши, чап елка гематомаси, орқадан қаттиқ жисм билан урилган деган жойлари бор эди. Шунингдек, ўғлимнинг ўнг томонидаги 3, 4, 5-қовурғалар, чап тарафидаги 5, 6, 7-қовурғалар сингани ёзилганди. Ўзгартирилган хулосада эса техник хато сабаб қовурғалар сингани хато ёзилгани айтилган. Бу очиқчасига жиноятни яшириш-ку», — дейди марҳумнинг онаси.\nЖамшид Хушбоқов ўлими билан боғлиқ жиноят ишини прокуратура етарли даражада ўрганмаган, дея хулоса қилган марҳумнинг яқинлари ижтимоий тармоқлар орқали бир неча маротаба чиқиш қилган.\nМазкур чиқишларга жавоб берган Қашқадарё вилоят прокуратураси қотиллик воқеаси 2019 йил 27 сентябрь куни соат 18:00 ларда Яккабоғ туманининг Алақарға қишлоғида жойлашган «Бахтиёров Шамшод Шерзод ўғли» хусусий корхонасига қарашли ошхона рўпарасида содир бўлганини маълум қилган ва бу иш бўйича Жиноят кодексининг 25-моддаси (жиноятга тайёргарлик кўриш ва жиноят содир этишга суиқасд қилиш) ва 97-моддасининг 1-қисми (қасддан одам ўлдириш) билан жиноят иши қўзғатилганини ёзган.\nПрокуратура, шунингдек, жиноят иши бўйича гумонланувчи Ш.С.га айблов эълон қилиниб, қамоқ эҳтиёт чораси қўлланганини, жиноят иши 2019 йил 31 декабрь куни айблов хулосаси билан Жиноят ишлари бўйича Чироқчи туман судига юборилганини билдирган.\nКези келганда таъкидлаш лозимки, мазкур жиноят ишини кўриб чиқаётган Жиноят ишлари бўйича Ғузор туман суди иш очиқ суд мажлисида кўриб чиқилаётган бўлишига қарамасдан, воқеалар ривожини ўрганмоқчи бўлган «Дарё» мухбирининг суд мажлисида иштирок этишига рухсат бермади. Журналистнинг ахборот олишига тўсқинлик қилган судья Нурбек Абдуллаев ҳаракатини карантин тартибига амал қилаётгани билан изоҳлади.\n«Суд жараёнига бир нафар ОАВ ходимига рухсат берамиз, шу боис судга блогер киритилиб, «Дарё» мухбири иштирок этишига рухсат берилмайди» деган судья. Мухбирнинг «Агар телевидение ходимлари келишса, унда мухбирни киритиб операторга рухсат бермайсизми ёки операторни суд залига қўйиб, мухбирнинг киришига тўсқинлик қиласизми?» деган саволига жавоб бермади. Тўғрироғи, жавоб беришни истамади.\nЖиноят ишлари бўйича Ғузор туман суди раиси Нурбек Абдуллаев журналистнинг ахборот олишига тўсқинлик қилиб, арзимас сабабни важ қилиб кўрсатишда давом этмаса, «Дарё» воқеалар ривожини кузатиб боради.\n15:20, 07.10.2020 124158\n10:22, 04.10.2020 124358\n20:12, 05.10.2020 147366\n01:44, 20.10.2020 2082\n23:58 Бугун 3837\n23:42 Бугун 9459\n23:36 Бугун 4759\n23:36, 18.10.2020 119122\n22:51, 18.10.2020 118795\n18:24, 18.10.2020 106094\n10:59, 18.10.2020 101819


Кукрак бези саратони даволаш\n12.04.2017 Маданият Comments Off on Кукрак бези саратони даволаш 2,354 Показы\nАфсуски, хозирги кунда кукрак бези саратони аёл касалликлари орасида енг куп учрайдиган касаллик булиб келмода. Ушбу касалликни даволашда вактида килинган диагностика мухим ахамият касб етади. Шунинг учун хар бир аёл мунтазам равишда уз кукракларини текширувдан утказиши шарт.\nКукрак бези саратони касаллигининг дастлабки боскичи аломациз кечади. Натижада касаллик аёл билмаган холда кейинги огиррок боскичларига утиб кетади. Бу еса касалликни даволашда кушимча кийинчиликларни ва зарарли муолажалрни талаб етади. Уз вактида аникланган касалликни даволаш еса осонрок кечади ва купинча аёл учун ижобий якунланади.\nКукрак бези саратони касаллиги билан касалланиш хавфи кимда бор?\n1. Ёши улгайган, яъни 50 ёшдан ошган аёлларда;\n2. Она, хола ёки бувисида саратон касаллиги мавжуд булган аёлларда;\n3. Генетик касалликка ега булган аёлларда (БРCА1 ва БРCА2 генлардаги деффект)\n4. Биринчи хайз куриш даври 12 ёшгача булиб, менопауза (хайз куришни тугатиш) даври 55 ёшдан ошган аёлларда;\n5. Куп спиртли ичимлик истеъмол килган аёлларда;\n6. Тугмаган аёлларда;\n7. Ёши 30 дан ошиб туккан аёлларда;\n8. Фарзандини кукрак сути билан емизмаган аёлларда;\n9. Эстрогенлик гормонал дори-воситаларини 1 йилдан куп кабул килган аёлларда;\n10. Радиация таъсирига учраган аёлларда.\nКукрак бези саратони касаллигининг аломатлари унинг дастлабки боскичларида билинмаслиги мумкин. Касаллик ривожланган сари у куйидагича намоён булиши мумкин:\n– кукрак ёки култик остида шишлар мавжудлиги, улар одатда огриксиз булади;\n– кукрак ёки кукрак учининг шакли, ранги ёки структурасининг узгариши (масалан, кизариб колиши, гадир-будурлик вужудга келиши ёки терининг силликмаслиги);\n– кукрак учидан кон ёки йиринг ажралиши. Касалликнинг огир боскичларида куйидаги аломатлар вужудга келади:\n– терида яралар пайдо булиши;\n– саратон касаллиги мавжуд булган кукрак томон кулда шишлар пайдо булиши;\n– вазннинг тез ёъкотилиши.\nКукрак бези саратони касаллигини даволаш.\nУшбу касалликни даволшда вактида амалга оширилган диагностика мухим рол уйнайди. Шунинг учун хар бир аёл мунтазам равишда маммолог (кукрак бези касалликлари мутахассиси) куригида булиши шарт. Ахир соглом аёл енг гузал аёлдир. 2012 йил 1 май куни Тошкент шахрида “Во имя жизни” форум-марафони айнан аёл кукрак бези саратони кассаллигига “ЙУК” деб, аёлларни уз саломатликларига кайгуришга ундайдиган ажойиб тадбир булиб утди. Ушбу тадбир мана 3 йилдан бери бутун Республика буйлаб утказилиб 100 000 дан ортик одамни камраб келмокда.\nМинглаб одамлар Тошкент марказида йигилиб ушбу тадбирда катнашиб, шундай савобли ва фойдали ишга уз хиссасини кушдилар. Марафон ташкилотчилари “Узбекистон маданияти ва санъати форуми” жамгармаси, Кукрак бези саратони миллий ассоциацияси, Сюзен Комен (АКШ) фонди ва РОО “Аёллар уюшмаси” булдилар. (фундфорум.уз сайти маълумотлари) Шундай тадбир натижасида минглаб одамлар кукрак бези саратони касаллиги хакида, уни вактида диагностика килиш канчалик мухим еканлиги хакида билиб олдилар.\nУзбек оиласи учун, хусусан аёлларимиз учун утказилган шундай марафон ташкилотчиларига миннатдорчилик билдириб коламиз. Ахир халкимизни аёллар бешикда тебратади. Шундай екан аёлларни асраш, уларни кадрлаш жуда мухим. Рахмат сизларга “Узбекистон маданияти ва санъати форуми” жамгармаси ва Кукрак бези саратони миллий уюшмаси.\nКултик Ости – Скачать mp3 бесплатно\nКУЛТИК ОСТИ ТЕРЛАШИ ВА ХИДЛАНИШИГА КАРШИ ДАМЛАМАЛАР\nКултик ости терлаш ва бадбуй хиддан холос булинг\nКултик ости хидланиши ва кора догларни окартириш фойдали маслахат\nКУЛТИК ОСТИ ТЕРЛАШ ХИДЛАНИШ КОРАЙГАН ДОГЛАР ИЗБАВИТЬСЯ ОТ ЗАПАХ ПОТА\nКултик ости туклари ва терлаш хидланишга фойдали запах подмышек и тела как избавиться\nКУЛТИК ОСТИ ХИДЛАНИШИ ВА КОРА ДОГЛАРНИ ОСОН ОКАРТИРИШ СИРЛАРИ ВИТАМИН С ФОЙДАЛИ МАСЛАХАТЛАР\nКОЛТИК ОСТИ ХИДЛАНИШИ ВА КОРА ДОГЛАРНИ ОКАРТИРИШ ФОЙДАЛИ МАСЛАХАТЛАР\n5 ДАКИКА ИЧИДА КУЛТИК ОСТИ ТУКЛАРИДА ХАЛОС БУЛИШ УСУЛИ\n15 Дакика Ичида Култик Ости Сохасини Бутунлай Тозалаш Сири\nКултик ости терлаш ва тукларни тоззалашни супер услуби как избавиться от запаха под мышками\nQO LTIQ SOHASIDAGI NOQULAYLIKLARDAN QUTILISHNING 5USULI\nЖИНСИЙ АЗО КУЛТИК КОРАЙГАН ЖОЙЛАРНИ ОКАРТИРИШ БЫСТРО ОТБЕЛИТЬ ТЁМНЫЕ ПЯТНА НА КОЖЕ\nКУЛТИК ОСТИ ТУКЛАРДАН 5 ДК ОСОН ХОЛОС БУЛИШ СИРЛАРИ 5 DAKİKADA İSTENMEYEN TÜYLERE DOĞAL ÇÖZÜM\nБАДАНДАГИ КУЛТИК ОСТИ ОЕК ТУКЛАРДАН COLGATE ХОЛОС БУЛИШ СИРИ УДАЛЕНИЕ ВОЛОС В ЗОНЕ TOMATO WONDERFUL\nКултик ости бадан тукларидан холос булинг как избавиться от волос на теле в домашних условиях\nКултик ости туклардан осон холос булиш сирлари\nАЁЛЛАРНИ ЖИНСИЙ АЗОСИ КОРАЙИШИ УЙ ШАРОЙИТИДА ОКАРТИРИШ КОРА ДОГЛАР УЧУН KARARMIŞ BÖLGEYİ BEYAZLATMA\nUy Sharoitida OG RIQSIZ DEPILYATSIYA\nКултик ости терлаш ва хидланишдан холос булиш фойдали маслахатлар\nПУЛСИЗ ТУКЛАРНИ КЕТКАЗИШ СИРИ ЮЗ КУЛТИК ОСТИ ЖИНСИЙ АЪЗО ТУКТАН ХАЛОС БУЛИШ TÜYLERE KÖKTEN ÇÖZÜM\nQULTIQ OSTI BADAN DOGLARI TERLASHGA FOYDALI NIQOB\nОёк кулдаги калин тукларни тоззалаш учун супер никоб как избавиться от волось на ногах и руках\n5 дакикада култик ости бадан тукларидан кутулинг убрать волосы под мышками в домашних условиях\nКултик Хидланишидан кутулишни 5та осон усуллари КУРИНГ КЕРАК БУЛАДИ\nКУЛТИК ОСТИ КОРАЙГАН ДОГЛАР ВА ТЕРЛАШ ХИДЛАНИШ\nКултик ости терлаш хидланиш ва корайган доглар учун никоб запах пота под мышками как избавиться\nКултик ости тукларидан ва терлаш хидланишдан холос булинг как избавиться волос подмышками\nТАБИИЙ УСУЛДА КУЛТИК ОСТИ ЮЗ КУЛ СОХАСИ ТУКЛАРДАН ХАЛОС БУЛИШ\nКултик Остига Картошка Куйинг Ва Натижасини Куринг\nКОЛТИК ОСТИ ХИДЛАНИШИ ТЕРЛАШИ ВА КОРА ДОГЛАРНИ ОКАРТИРИШ ТУКЛАРНИ ЙУКОТИШ ОЕК ХИДИ ГРИБОК ЛИМОН СОДА\nКултик ости ва оёк тукларини тоззалаш учун шугаринг паста тайерлаш паста шугаринг подмышек\nТЕРЛАШ ВА ХИДЛАНИШНИ БУТУНЛАЙ ЙУК КИЛИШ\nКУЛТИК ОСТИ ТЕРЛАШ ВА ХИДЛАНИШДАН БАРТАРАФ ЭТУВЧИ избавиться от запаха подмышек\nСУПЕР ТААБИЙ УСУЛДА КУЛТИК ОСТИ ЮЗ КУЛ СОХАСИ ТУКЛАРДАН ОСОН ХАЛОС БУЛИШ\n1daqiqada Qo Ltiq Osti Tuklaridan Xalos Bo Lish\nКултик ости терлаш хидланиш ва корайган доглар учун избавиться запах подмишками Get Rid Of Armpits\nюздаги култик ости туклардан холос булиш избавиться от волос на лице домашних условиях\nQo Ltiq Osti Va Oyoq Terlashidan Qutulish Usullari Култик ости ва ойок терлашидан кутулиш усуллари\nКултик ости терлаш хидланишидан холос булинг как избавиться от запаха под мышками в домашних условия\nҚўлтиқ ости терлаши ва нохуш хидлардан бутгул халос бўлиш\nКултик ости терлаш хидланиш ва тукларни тоззаловчи молажа избавиться запах подмышек в домашних услов\nБутунлай Култик Терлашдан Халос Булиш Избавиться от чрезмерного потоотделения\nQULTIQ TERLAShIGA KARShI 5TA MUXIM MASLAXATLAR ҚУЛТИҚ ТЕРЛАШИ\nКултик юз оёк тукларини тоззалаш шугаринг подмышек Armpits At Home Sugaring\n2 ЧОЙ КОШИК КУКУННИ ОЛИБ КУЛТИК ОСТИ ОЁК ТЕРЛАГАН САСИГАН ЖОЙЛАРГА СУРТИНГ НАТИЖАНИ КУРИБ ШОШИЛАСИЗ\nКУЛТИГ ОСТИ ТЕРЛАШ ВА КОРА ДОГЛАРНИ ОКАРТИРИШ янги усули айоллар ва эркаклар учун\nОГИЗДАГИ НОХУШ ХИДДАН КУТИЛИШНИНГ ОСОН ЙУЛЛАРИ\nЗдесь Вы можете прослушать и скачать песни по запросу Култик Ости в высоком качестве. Для того чтобы прослушать песню нажмите на кнопку «Слушать», если Вы хотите скачать песню или посмотреть клип нажмите на кнопку «Скачать» и Вы попадете на страницу с возможностью скачать песню, прослушать ее и посмотреть клип. Рекомендуем прослушать первую композицию КУЛТИК ОСТИ ТЕРЛАШИ ВА ХИДЛАНИШИГА КАРШИ ДАМЛАМАЛАР длительностью 3 мин и 42 сек, размер файла 4.87 MB.\nSohbet Jumayew Gabanyan Mp3\nSimge Neden Avuçluyor\nMaradona Dan Ronaldinho Ya Messi Den Ibra Ya Futbolun Cambazları\nMore Squids Dscf1549 Avi\nНастоящий Перевод Песни Despacito Я В Шоке Деспасито На Русском 18\nNamozova Biri Var\nCem Barras Feat Godzila Do Game Só Um Pé Afro House Www Ditoxproducoes Com\nIfscl Code Lyoko Código Lyoko 3 3 0 The Orange Return To The Past Demo Aloncraft\nЧаки Чаки Борон Минусовка\nArsho Մեղավոր Ա Մաման Meghavora Maman New\nCompare Flow Mejores Momentos Letra Y Rimas\nComment Planter Un Arbre Fruitier Jardinerie Truffaut Tv\nConcerto In E Minor D 56 I Allegro A\nGone Live Pearl Jam\nChuba Qabra Tasvirlari\nCb Lazflamme Jump Jack\nIgor Mescoi Intr O Seara De Vara\nChamanda Gul Uzbek Folk Song Dance Girls Dancing\nСергей Михеев Железная Логика Полный Эфир 26 10 18\nCar Designers At Ford Using Holographic Technology\nSharon Ka Gulaab Mein Hu Yahaan Hindi Kalisiya\nChica Muy Sexy Hace Striptis Por Webcam\nФонари Lil Kate\nBest Coffee Truck\nBts Fake Love Mv Reaction ร แอคช น L Manymansx\nChkon Nti Mnin Jiti Ya Siyadi Ourkistra Nojoum Doukala\nImran Yomon Qiz Tekst\nComo Cuando Te Piden Que Cargues A Tu Sobrino\nкултик ости бези Ссылка на основную публикацию


Янги Ўзбекистонда, эркин ва фаровон яшайлик! » Ғаллаорол туман ҳокимлиги расмий сайти\nҒаллаорол туман ҳокимлиги » Жамият » Янги Ўзбекистонда, эркин ва фаровон яшайлик!\nЯнги Ўзбекистонда, эркин ва фаровон яшайлик!\nРеспублика Маънавият ва маърифат марказининг ташаббуси билан Ғаллаорол туманининг Гулистон қишлоқ фуқаролар йиғини ҳудудидаги ҳамда туман Марказий ўйингохида Республика тарғибот ишчи гурухи аъзолари таниқли санъаткорлар, ёзувчи, шоирлар, Ўзбекистон ёзувчилар уюшмаси раиси ўринбосари Ғайрат Мажидов, Тошкент давлат иқтисодиёт университети фалсафа фанлари докторипрофессор Азамат Мухторов, Ўзбекистон ёзувчилар уюшмаси аъзоси шоира Гулчехра Шохобиддин қизи, Ўзбек Миллий академик драма театри актрисаси Омина Тўрақулова, эстрада хонандаси Элмурод Зияев, “Ниҳол” мукофоти совриндори Достон Тоиров, Жиззах вилоят драмма театри актёри Сарвар Мустанов ва вилоят эстрада хонандаси Шохижахон Улуғбековлариштирокида “Янги Ўзбекистонда, эркин ва фаровон яшайлик” мавзусида маънавий-маърифий тадбирлар ўтказилди. Тадбирларда 3500 нафардан зиёд туман аҳолиси иштирок этишди.\nТарғибот тадбирида иштирокчиларга мамлакатимизда кейинги 3-4 йил давомида амалга оширилаётган ислоҳатлар тарғибот қилинди.\nТаниқли санъаткорлар ва адиблар томонидан туман аҳолисига байрамона кайфият улашиш мақсадида бадиий дастур намойиш этилди.\nМаънавий-маърифий тарғибот тадбири Ғаллаорол туман хокимлиги, Маънавият ва маърифат маркази туман бўлими, Маданият бўлими, Ўзбекистон ёшлар иттифоқи туман Кенгаши ҳамда Халқ таълими бўлими ҳамкорлигида ташкил қилинди.


Яна 37 одам қамоқ жазосига тортилди\nАндижон воқеаларида айбланиб яна 37 одам узоқ муддатларга озодликдан махрум этилди. Бу борадаги суд ҳукми Тошкент ва Тошкент вилояти туманларида ёпиқ эшиклар ортида ўтган маҳкамаларда ўқиб эшиттирилди. Бошқа бир маҳкамада эса 24 собиқ милиция ва ҳарбий ходими ишига масъулиятсизлик айби билан 3 йилгача муддатга қамоқ жазосига тортилган.\nАйтилаётган 37 шахсга қасддан одам ўлдириш, террорчилик, мавжуд конституциявий тузумга қарши ҳаракат қилганлик ва бошқа ўта оғир жиноий айблар қўйилган. Маҳкама давомида бу жиноий айблар қанчалик исботини топган ва судланувчилар уларга қўйилган айбларга қанчалик иқрор бўлишгани қоронғу. Сабаби маҳкама ёпиқ эшиклар ортида бўлиб ўтди. Ўзбекистон Инсон ҳуқуқлари ташаббус гуруҳи раиси Сурат Икромов Андижон воқеаларида айбланиб жазога тортилганлар орасида, 13 май куни тасодифан Бобур майдонига бориб қолган одамлар ҳам бўлиши мумкинлигини эхтимолдан қочирмайди. "Майдонда бўлаётган воқеаларни кўришга чиққан одамларни ҳам, ярадор бўлган одамларни ҳам кейин қўлга олиб, устидан жиноий иш очишган. Шунинг учун ҳам ҳукумат бу маҳкамани ёпиқ ўткизмоқда", - деди Сурат Икромов.\nШундай қилиб Андижон воқеаларида айбланиб, озодликдан махрум этилган шахслар сони 150дан ортди. Бундан аввалги маҳкамада 41 шахс узоқ муддатли қамоқ жазоларига тортилган ва уларга ҳам қотиллик, мавжуд конституциявий тузумга қарши ҳаракат каби айблар қўйилган. Ўзбекистон Олий суди расмийлари давлат сирлари билан боғлиқ маълумотлар жараён давомида тилга олиниши ҳамда жабрланувчилар ва гувоҳлар хавфсизлигини ўйлаган холда маҳкамалар ёпиқ кечаётганини билдиришган.\nАндижон билан боғлиқ Бошқа бир маҳкамада эса 24 нафар ҳуқуқ тартибот органи ходими ишига масъулиятсизлик ҳамда ҳизмат лавозимини суистеъмол қилганликда айбланиб 3 йилгача озодликдан махрум этилган.\nКузатувчилар Андижон бўйича жавобгарликка тортилган собиқ милиция ходимлари Бобур майдонида қуролсиз халққа ўт очиш буйруғини бажаришга шошмаган собиқ амалдорлар бўлиши мумкинлигини айтишган.\nЎзбекистон ҳукумати Андижон воқеаларида 187 одам ўлганини ва уларнинг аксарияти экстремистлар бўлганини иддао қилган. Инсон ҳуқуқ ҳимоячилари эса Андижонда намоишчилар ҳукумат кучлари тарафидан ўққа тутилгани оқибатида мингдан зиёд одам нобуд бўлганини айтишган. Ҳозирга қадар Тошкент ҳукумати халқаро ҳамжамиятнинг Андижон воқеаси бўйича мустақил тергов ўтказиш чақириқларини инкор этиб келмоқда. Ўзбекистон президенти Ислом Каримов декабр ойида мамлакат Конституцияси куни муносабати билан қилган чиқишида Ғарбни мамлакат ички ишларига аралашаётганликда айблаб чиқди.\nЛондондаги "Ҳизбут Таҳрир" ташкилоти ўз баёнотида Ўзбекистонда ёпиқ эшиклар ортида ўтаётган маҳкамани Каримов режими олиб бораётган катағон кампаниясининг навбатдаги босқичи деб атади.\n"Бу адолатни хаспўшлашдир. Андижон қирғинини содир этганлар озод юрган бир пайтда, бегуноҳ инсонларнинг жазога тортилиши бу коррупцион ўзбек режими амалга ошираётган қатағон кампаниясида очилган янги саҳифадир", - деди Ҳизбу Таҳрир вакили Имрон Воҳид.\nМаълумки Ўзбекистон президенти Ислом Каримов Андижон воқеаларида Ҳизбу Таҳрирни ҳам айблаган. Андижон воқеаларида айбланиб, жиноий жавобгарликка тортилганлар орасида ташкилотингиз аъзолари ҳам борми, дея сўрайман Ҳизбу Таҳрир вакили Имрон Воҳиддан.\n"Бу ҳақда маълумотга эга эмасман. Лекин шуни биламанки, Ўзбекистон режими кўпларни бунда айблаган. Бу режим Андижон воқеаларида Америка ҳукуматини ҳам айблаган. Журналистларни ҳам айблаган. Кўплаб ахборот воситалари вакиллари бу давлатни тарк этишга мажбур бўлди. Бу режим ўзидан бошқа ҳаммани айблайди. Аслида Андижондаги қирғин шу ҳукуматнинг иши. Андижон воқеаларига бизнинг алоқамиз йўқ", - деди Имрон Воҳид.\nШундай қилиб Андижон воқеаларида 150дан зиёд одам айбланиб қамоқ жазосига тортилди. Ўзбекистонлик инсон ҳуқуқ ҳимоячиси Сурат Икромов фикрича бу жараён шу билан тўхтамайдиган.


ВАТАНПАРВАР - 27 июнь – Матбуот ва оммавий ахборот воситалари ходимлари куни муносабати билан спорт мусобакқаси ўтказилади\nЎзбекистон мудофаасига кўмаклашувчи “Ватанпарвар” ташкилоти Марказий кенгаши томонидан 27 июнь – Матбуот ва оммавий ахборот воситалари ходимлари куни муносабати билан жорий йил 22 июнь куни ташкилотнинг Марказий кенгаши биносида спортнинг пневматик милтиқдан ўқ отиш тури бўйича журналистлар ўртасида мусобақа ўтказилади.\nМусобақа доирасида спортнинг техник ва амалий турлари бўйича кўргазма ва байрам тадбири ташкил этилади. Кўргазмада спортнинг техник ва амалий турларига кирувчи картинг, автокросс, авторалли, мотокросс, триатлон, дуатлон, ҳарбий амалий кўпкураш, ёзги биатлон, ўқ отиш, авиамодель, ракетамодель, кемамодель спорти каби спорт турлари намойиш этилади. Ушбу спорт турлари бўйича Жаҳон, Осиё ва Ўзбекистон чемпионлари бўлган спортчиларнинг иштирок этиши техник ва амалий спорт турларининг мазмун-моҳиятини тўлиқ очиб бериш имконини беради.\nМусобақа иштирокчилари учун мусобақадан аввал “Ватанпарвар” ташкилоти Марказий кенгаши қошидаги Республика техник ва амалий спорт турлари марказида маҳорат дарслари ўтказилиши иштирокчиларининг маҳоратлари янада ошишига хизмат қилади.\n“Ватанпарвар” ташкилоти Марказий кенгаши томонидан журналистлар ўртасида пневматик милтиқдан ўқ отиш бўйича мусобақа гуруҳларга бўлинган ҳолда ташкил этилади. Гуруҳлар пневматик милтиқдан ўқ отиш беллашувларида қатнашиш, параллел равишда спортнинг техник ва амалий турлари техникалари намойиши кўргазмаси билан яқиндан танишиш ҳамда “Ватанпарвар” ташкилоти Тошкент шаҳар кенгаши тасарруфидаги Юнусобод туман Ўқув спорт техника клуби фаолияти билан танишиш имконига эга бўладилар.\nМусобақа халқаро тоифадаги ҳакам Серебряков Сергей Валинтинович бошчилигидаги Ҳакамлар ҳайъати томонидан баҳоланади. Ғолиблар икки гуруҳда яъни эркаклар ва аёллар ўртасида фахрли I, II ва III ўрин совриндорлари сифатида эълон қилинади. Шунингдек, иштирокчилар “Энг фаол иштирокчи”, “Энг ёш иштирокчи” ва “Ғалабага интилган иштирокчи” номинациялари бўйича ҳам тақдирланади.\nБарча матбуот ва оммавий ахборот воситалари ходимларини мусобақада иштирок этишга чорлаб қоламиз.


ОАВ: АҚШ учинчи давлатларга “бостириб киришни” БМТ орқали қонунийлаштириш ниятида\n12:13 / 26.06.2017\nВашингтон “Ал-Қоида” ва ИШИДнинг минтақавий филиалларини БМТ террорчилик ташкилотлари рўйхатига киритиш тарафдори. Шунда Қўшма Штатлар учинчи давлатлар ҳудудида махсус амалиётларни ўтказиш имкониятини қўлга киритади, деб хабар бермоқда “Известия” газетаси дипломатик доирадаги манбаларга асосан.\n“Пентагон расман учинчи давлатлар ҳудудида уруш эълон қилмай туриб, махфий тарзда ҳаракат қилишга ҳақи йўқ. Бироқ, 2001 йилда Америка ҳарбий маҳкамаси ҳуқуқшунослари бу тақиқни четлаб ўтиш йўлини ўйлаб топишди. Айнан шунинг учун ҳозирда алоҳида махсус бўлинмалар террорчилик ташкилотлари бўлган бошқа давлатлар ҳудудида қора амалиётларни ўтказиши мумкин”, - дея ҳисоблайди ҳарбий таҳлилчи Антон Лавров.\nДипломатик доиралардаги манбанинг сўзларига кўра, Россия ва қатор бошқа давлатлар АҚШнинг таклифига қарши чиқишди.\n“Хусусан, Миср қатъий қарши бўлмоқда, у Синай ярим оролида “Ал-Қоида” билан курашмоқда. Қоҳирадагиларнинг фикрича, “Ал-Қоида” минтақавий бўлинмасини халқаро рўйхатга қўшиш – мамлакат таҳдид билан мустақил равишда кураш олмаслигини тан олиш, деб ҳисобланади”, - дея хабар берди манба.\nАҚШда шаҳарлар сотила бошланди\nТрамп АҚШдаги сайловларга аралашувга Путинни жавобгар деб айтди\n07:20 / 19.07.2018\nАбдужаббор Абдувоҳидов: «Чет давлатларнинг Марказий Осиё бўйича ташаббуслари Ўзбекистон манфаатларига тўғри келмайди»\n21:03 / 18.07.2018


АЖДОДЛАРИ ЭЪЗОЗЛАНГАН ЮРТ! – Imom Buxoriy xalqaro ilmiy-tadqiqot markazi\nHome / АЛЛОМАЛАР / Самарқанд зиёратгоҳлари туркумидан / АЖДОДЛАРИ ЭЪЗОЗЛАНГАН ЮРТ!\n20/05/2020\tСамарқанд зиёратгоҳлари туркумидан 254 кўрилган\nЮртимиз ўтмиши ҳақида қалам тебратаркансиз, беихтиёр, сиз эмас, қўлингиздаги қалам сўзлаб, қоғозни хушнуд этиб, ўқувчи қалбига нур бағишлайди.\nБу тинч ва осойишта диёр бағридаги ҳар бир маскан ўзининг бой ўтмиши ва тарихига эгадир.\nСамарқанднинг Ғарб томонидаги тарихий Анҳор (ҳозирги Пастдарғом) тумани ҳам сержило ўтмишга бурканган, атрофида машҳуру манзур шаҳарлар, маънавий-маданий масканлар, илм марказлари жой олган, аждодларимиз азиз билиб макон тутган жонажон юртимизнинг муборак манзилларидан биридир.\nБу туманда замонасининг машҳур кишиларидан Имом Алқама қадамжоси, яссавия тариқатининг йирик намояндаларидан бири Ифтихор шайх ибн Макка шайх, Нажмиддин ота, Мавлоно Ошиқ (Мир Неъматуллоҳ), муршиди комил Ҳидоятхўжа мажзуб, Кўк тош ота каби ўнлаб зиёратгоҳлар ўрин олган.\nАнҳор туманидаги қишлоқларни бирма бир ёдга олган В.Вяткин, “Чортут, шарқда Захлиқ, Навбоғ, Янгиқишлоқ, Шомбулоқ ва қадимий “Имом” қишлоғи Кўшки Алқама яқинида жойлашган”, деб таъкидлаб ўтган.\nАбу Тоҳир хожа Самарқандий ўзининг “Самария” асарида Анҳор туманидаги зиёратгоҳлар қаторида фикр юритиб, “Имом ота мозори. Анҳор туманида, унинг таржимаи ҳоли белгилик эмас. Соғонаси узунча тепага ўхшайди”, дейди.\nЎзбекистон Республикаси Марказий Давлат Архив фондида сақланаётган (И-18, рўйхат-1, иш-10485) вақф хужжатида, Самарқанд вилояти Анҳор туманидаги Мулло Имом (Ҳазрат Имом Алқама) хонақоҳига тегишли ерлар Бухоро амири Амир Шоҳмурод (1785-1800) томонидан тасдиқланиб (муҳр босилиб, ушбу муҳрда хижрий 1215/1800 санаси кўрсатилган), вақф қилинган. Ушбу ҳужжатда мазкур хонақоҳ “Ҳазрат Имом Алқама хонақоҳи”, деб таъкидланган.\nБу улуғ зот ҳақида хозирча бирор бир мукаммал манба учрамаган бўлсада, юқоридаги манбаларда келтирилган маълумотлардан, бу киши улуғ саҳобийлардан бири “Ҳазрат Имоми Алқама” қадамжоси эканлигига далолат бордир.\nРивоят қилишларича, Имом Алқама кўп намоз ўқиш, рўза тутиш ва садақа бериш каби ибодатларда жидду жаҳд қиларди. Бир куни унинг касалга чалиниб, вафоти яқинлашгани маълум бўлди. Аёли жони имон билан чиқиши учун унга шаҳодат калимасини айтиб тура бошлади. Лекин ҳарчанд уринмасин, Алқаманинг тили калимага келмади. Бундан изтиробга тушган аёл Расулуллоҳ (соллаллоҳу алайҳи ва саллам) ҳузурларига бориб, эрининг ўлим тўшагида экани, тили калимага келмаётгани, агар ёрдам бермасалар, имонсиз кетиш хавфи борлигини сўзлаб, йиғлади. Расулуллоҳ (соллаллоҳу алайҳи ва саллам) Аммор, Билол ва Суҳайб (розияллоҳу анҳум)ни: “Унинг олдида қолиб, калимани айтиб туринг”, деб жўнатдилар. Улар келиб, Алқамага: “Ла илаҳа иллаллоҳ”ни айтиб турдилар. Лекин у ҳамон калимани айтолмасди. Вазият жиддий. Пайғамбаримиз (алайҳиссалом) ҳузурларига одам юборишди. Расулуллоҳ (алайҳиссалом): “Ота-онасидан бири ҳаётми?” деб сўрадилар. У зот (алайҳиссалом)га: “Унинг кекса онаси бор”, дейишди. Пайғамбаримиз (алайҳиссалом): “Алқаманинг онаси қодир бўлса, ҳузуримга келсин. Агар келолмаса, ҳузурига ўзим бораман”, деб одам юбордилар. Хабарчи келиб, унга Пайғамбаримиз (алайҳиссалом)нинг гапларини етказди. Шунда кекса онахон: “У зот учун жоним фидо бўлсин. Албатта ўзим бораман”, деб қўлига ҳассасини олди, сўнг Расулуллоҳ (соллаллоҳу алайҳи ва саллам) ҳузурларига келиб, у зот (алайҳиссалом)га салом берди. Пайғамбаримиз (алайҳиссалом) алик олганларидан сўнг: “Эй Алқаманинг онаси, менга ростини айт. Агар ёлғон сўзлагудек бўлсанг, Аллоҳ таолодан менга ваҳий келади. Ўғлинг Алқама қандай инсон?” дедилар. Кекса онахон: “Ўғлим Алқама кўп намоз ўқийди, кўп рўза тутади ва кўп садақа беради”, деб жавоб берди. Расулуллоҳ (соллаллоҳу алайҳи ва саллам): “У билан орангизда нима бўлиб ўтган?” деб сўрадилар. У бундай жавоб берди: “Ё Расулуллоҳ, мен ундан ғазабнокман”. Пайғамбаримиз (алайҳиссалом): “Нима учун?” деб сўрадилар. Онаизор: “Хотинини мендан ортиқ кўрарди”, деди. Шунда Расулуллоҳ (соллаллоҳу алайҳи ва саллам): “Онасининг ғазаби Алқамани шаҳодат айтишдан тўсиб қўйган. Эй Билол, бориб мен учун кўп ўтин тўплаб кел”, дедилар. Алқаманинг онаси: “Ё Расулуллоҳ, ўтинни нима қиласиз?” деб сўради. Пайғамбаримиз (алайҳиссалом): “Алқамани ўтда ёқаман”, дедилар. Кекса онахон: “Ё Расулуллоҳ, кўз ўнгимда уни ёқиб юборишингизга юрагим дош бермайди”, деди. Пайғамбаримиз (алайҳиссалом) “Эй Алқаманинг онаси, Аллоҳнинг оташи кучлироқ ва боқийроқ. Агар уни Аллоҳ кечириб юбориши сени хушнуд этса, у ҳолда ундан рози бўл. Жоним измида бўлган Зотга қасам, токи онасининг ғазаби келиб турар экан унга намоз, рўза ва садақаси ҳам фойда бермайди”, дедилар. Кекса онахон: “Ё Расулуллоҳ, мен Аллоҳ, фаришталар ҳамда мени кузатиб турган мусулмонларни гувоҳ қилиб айтаман, ўғлим Алқамадан рози бўлдим”, деди. Расулуллоҳ (соллаллоҳу алайҳи васаллам): “Эй Билол, бориб Алқаманинг ҳолидан хабар ол. У: “Ла илаҳа иллаллоҳ”ни айтибдими ёки йўқ?! Шояд Алқаманинг онаси бу гапларни уялганидан айтмаган бўлса”, дедилар. Билол (розияллоҳу анҳу) бориб, уйининг ичкарисидан Алқаманинг: “Ла илаҳа иллаллоҳ”ни айтганини эшитди. Билол ичкарига кириб, бундай деди: “Эй хонадон эгалари, онасининг ғазаби Алқаманинг тилини калима айтишдан тўсиб қўйди. Онаси ундан рози бўлган эди, тили калимага келди”.\nМаҳаллий аҳоли бу жойни “Имом ота” зиёратгоҳи деб эътироф этиб, зиёрат қилишади.\nИмом ота зиёратгоҳида Яратганнинг йўлида мажзубона ҳаёт кечирган, амали халқ ташвишида бўлган мутасаввиф аллома Ҳидоятхожа Мажзуб (вафоти 1244/1827 йилда) Имом ота мозорининг кунчиқар томонида, баландликда дафн этилган. Бу зиёратгоҳ ҳам Самарқанд қози калони (Абу Тоҳир хожа) томонидан – “ниҳоятда дуо мустажоб жой”, дея таърифга лойиқ кўрилган, муқаддас масканлардан бири саналади.\n“Имом ота” номли зиёратгоҳ яна юртимизнинг Хўжаобод туманида ҳам мавжуд бўлиб, “Имом ота” қишлоғининг сўлим, бохаво ва серсув жойида, адирнинг ён бағрида жойлашган. Маҳаллий аҳоли бу зотни имом Муҳаммад Ҳанафий, деб зиёрат қилишади. Ғузор туманида ҳам шу номдаги зиёратгоҳ мавжуд.\nМавлоно Ошиқ зиёратгоҳи:\nМазкур тумандаги “Ошиқ ота” маҳалласида ўз замонасининг тасаввуф олимларидан бири Мавлоно Ошиқ зиёратгоҳи жойлашган.\nМавлоно Ошиқ – асли ким бўлган, исми, касби, қаерда, қачон туғилган, деган саволлар бироз ўйлантирсада, аммо бу ерни зиёратига бир келиб кетилса, киши кўнгли равшанлик топади. Анда саволлар маънан, қалбимизда бу зотга бўлган кўтаринкилик мавжида ўз жавобини топади.\nБу зоти киромнинг исмлари Неъматуллоҳ бўлиб, таълим тарбия ривожида, устозлар чилласида, шогирдлар камолоти негизида йиллар давомида нур сочиб, Яратганнинг ишқидаги мажзублиги оқибатида муршид ва муридлар нигоҳию таъбирида “Мавлоно Ошиқ” нисбасини оладилар.\nЎзР МДА фондида сақланаётган, айрим вақф хужжатлари (И-18, рўйхат-1, иш-9829, 9852)да Мавлоно Ошиқнинг исмлари “Мавлоно Мир Неъматуллоҳ Ошиқ”, деб келтирган. Шунингдек, ушбу Мавлоно Ошиқ зиёратгоҳига тегишли ерларнинг вақфи тўғрисидаги ҳужжатлардан қимматли маълумотлар олиш мумкин.\nШунигдек, Мавлоно Неъматуллоҳ Ошиқ ўз фаолияти давомида “Девон” тузганлиги, унинг етук шоир бўлганлигидан далолат беради.\nИфтихор шайх зиёратгоҳи:\nҲазрат иршодпаноҳ Ифтихор шайх, машҳур мавлоно Макка (Тилло) шайх (ул зотнинг зиёратгоҳи Ургут тоғида жойлашган) оиласида дунёга келган.\nАнҳор туманининг Зормон (Қуми) қишлоғи Яссавия тасаввуф мактабининг йирик намояндаларидан бири Ифтихор шайх қўним топган макондир.\nИфтихор шайхнинг тасаввуф силсиласида устози Ҳазрат Қосим шайх (1500-1578) бўлиб, у (Қосим шайх)нинг устози шайх Худойдоди Вали (1461-1532), унинг устози шайх Жамолиддин Бухорий, унинг устози Ходим шайх, унинг устози Мавдуд шайх, унинг устози шайх Али, унинг устози Эломон ота, унинг устози Садр ота, унинг устози Занги ота, унинг устози Ҳаким ота, унинг устози Султони Туркистоний – Аҳмад Яссавийдир (барчаларини Аллоҳ мағфират қилсин).\nУшбу силсилаи шарифда номлари зикр этилган мутасаввиф олимлар тўғрисида Ҳофиз Таниш Бухорийнинг “Абдулланома”, Хасанхўжа Нисорийнинг “Музаккири аҳбоб”, Олим Шайх Азизоннинг “Лаъмаот мин нафоҳот ул-қудс”, Саййид Муҳаммад Носириддиннинг “Туҳфат уз-зоирин”, Садриддин Салим Бухорийнинг “Икки юз етмиш етти пир” каби ўнлаб манба ва тарихий асарларда учрайди.\nИфтихор шайх замонасининг етук сўфийларидан бири бўлиб, маънавий камолоти кенг, ошиқлар кўнглини забт этувчи, тили ва дили доим зикрда бўлган бу зоти шариф зиёратида, даргоҳидан кўплаб шогирдлар баҳраманд бўлдилар. Кўнгилларни Мавло сари етаклаб, аҳли дониш муридлар тарбиясида бардавом бўлдилар.\nСамарқанд қози калони Абу Тоҳир хожа ўзининг ёзишмасида: “Ифтихор шайх мозори. Зормон қишлоғида, у турк шайхларидан, баъзилар бу ерни унинг қадамжойи деб билиб, жасади Навбоғ деган жойда, чинор дарахти остида кўмилган, дейдилар. Лекин аввалги сўз машҳурдир. Яна Тангри яхши билади”, дея таъкидлаган.\nОлим шайх Азизон ўзининг “Ламаҳот” асарида Ифтиҳор шайхни Қосим шайх Азизоннинг шогирдларидан деб келтирилган.\nИфтихор шайх етти йил Маккада бўлиб у ерда улуғ Шайхлар билан учрашган. Муҳаммад Бакрийга муридлик қилиб, хизматда бўлган. Маккадан қайтгач, Қосим шайх Азизонга мурид бўлганлар”, деб, ул зотни қабри Самарқанднинг Анҳор деган жойидаги, Қуми қишлоғида эканлиги айтилиб, бу жой муқаддас зиёратгоҳ эканлигини ҳам таъкидланган.\nПастдарғомнинг Шакартепа, Пичоқчи ва Ертешар маҳаллалари кесишган ҳудудда “Кўктош ота”, Гумбаз қишлоғида эса, “Нажмиддин ота” номли зиёратгоҳлар ҳам мавжуд. Биз юқорида номлари зикр этилган зиёратгоҳлар ҳақида дастлабки маълумотларни бердик. Келгуси тадқиқотларда Пастдарғом зиёратгоҳлари тўғрисида батафсил изланишлар олиб борлишидан умид қилиб қоламиз.\nМаълумот ўрнида айтиш жоиз, Имом отадек инсониятга йўлбошчилик қилган, Мавлоно Ошиқ каби юртга садоқат билан, ёш авлод камолоти йўлида беминнат хизматда бўлган, Ҳазрат Ифтихор шайхдек сабр қаноатли, шижоатли, ватанпарвар азиз авлиёлар нафақат Пастдарғом тумани ҳудудида, балки юртимизнинг ҳар бир гўшасидан топилади. Биз эса, уларнинг эзгу ва хайрли ишларини ўрганиб, улардан ўзимизга зарур сабоқ олишимиз керак.\nЗеро, аждодлари эъзозлаган юртнинг авлодлари маънан етук ва баркамол бўлиб вояга етади.\nМавлоно Ўзбек хожа Шаҳрисабзий XVIII асрнинг иккинчи ярмида таваллуд топган. У илм ўрганиш мақсадида Ҳиротнинг …\nПрезидентнинг Олий Мажлисга Мурожаатномаси – юртимиз тараққиётига хизмат қилади\nМИРЗО УЛУҒБЕК – ДУНЁ ТАМАДДУНИГА УЛКАН ҲИССА ҚЎШГАН АЛЛОМА\n19 ЯНВАРЬ – Маҳмудхўжа Беҳбудий таваллуд топган кун!


Вазирлар Маҳкамаси водийни ободонлаштириш дастурини қабул қилди\nПрезидентнинг ўзи ҳам Ўзбекистонда аҳоли зичлиги бўйича биринчи ўринда турадиган ва ижтимоий норозилик потенциали кучли ҳисобланадиган Фарғона водийсида ўтган ойда бўлиб қайтган эди.\nЎзбекистон Республикаси Вазирлар Маҳкамаси Наманган, Андижон ва Фарғона вилоятлари бўйича чора-тадбирлар режасини тасдиқлади. Ўтган ой охири ва жорий ой бошида республика ҳукумати қабул қилган 287-, 288- ва 293-қарорлари мамлакат раҳбарининг Фарғона водийси вилоятларига қилган сўнгги сафарлари чоғида берган топшириқларини бажаришга қаратилгани айтилади хабарларда.\nВазирлар Маҳкамаси водийдаги уч вилоят бўйича алоҳида-алоҳида қарор қабул қилган.\nХабарларда айтилишича, ҳукумат қабул қилган режада Наманган вилоятида давлат бюджети ва ҳомийлар маблағига Дизайн ва мода маркази яратиш, Осиё тараққиёт банкидан олинадиган қарзга Пунгон-Наманган автойўлини таъмирлаш, хорижий сармоядорлар билан ҳамкорликда ипакчилик саноати мажмуини яратиш, иқтидорли ёшларни қўллаб-қувватлаш дастурини ишлаб чиқиш, ҳамда Наманган шаҳрини ободонлаштириш назарда тутилган.\nҚарорда вилоят марказини ободонлаштириш тафсилотлари ҳам келтирилган. Айтилишича, Дўстлик шоҳкўчаси ва Бобур кўчасидаги кўпқаватли уйлар ва маъмурий биноларнинг пойдеворларини гранит билан пардозлаш, “Навбаҳор” стадиони таъмирини якунига етказиш, марказий кўчалар четларидаги бинолар ташқи деворларини бўяш, йўл четидаги панжараларни чиройлироғига алмаштириш лозим.\nВазирлар Маҳкамасининг Андижон вилоятига оид қарорида ҳам ободонлаштириш масаласи тилга олинган.\nНамангандан фарқли ўлароқ, Андижонда Форумлар саройи қуриш назарда тутилган.\nРежага биноан Андижон шаҳрининг 2500 йиллигини нишонлашга қаратилган ишлар ҳам бошлаб юборилади.\nАсака шаҳрининг бош планини ишлаб чиқиш назарда тутилган ҳужжатда.\nҚарорда, шунингдек, уй-жой қуриш учун ер участкалари ажратиш режасини ишлаб чиқиш тўғрисида ҳам айтилган.\nФарғона вилояти бўйича қабул қилинган режанинг Наманган ва Андижон бўйича режалардан фарқи шундаки, бу вилоятда аҳоли бандлиги, айниқса, қишлоқ жойлардаги бандлик масаласини кардинал ҳал қилиш мақсадида янги иш ўринлари яратиш дастурини ишлаб чиқиш белгилаб қўйилган.\nФарғона вилояти бўйича режанинг яна бир диққатга сазовор жойи бор. Ундан маълум бўладики, президент Каримов Фарғона сафари чоғида ишлаб чиқариш цехларида ҳавони тозалашнинг вентиляция тизимини жаҳон андозалари даражасида такомиллаштириш тўғрисида ҳам топшириқ берган.\nОбодонлаштириш масаласи Фарғона бўйича режада ҳам мавжуд. Маълум бўлишича, президент Қўқон шаҳрини ободонлаштириш юзасидан топшириқ берар экан, барпо этилажак хиёбонда қандай гуллар экишни ҳам уқтирган.\nУмуман, ободонлаштириш масаласи уччала вилоят бўйича қабул қилинган уч режанинг характерли жиҳатидир.\nБиз Вазирлар Маҳкамасининг бу режаларига муносабат билдиришини сўраб наманганлик иқтисодчи олим Расулжон Абдумажидовга мурожаат қилдик.\nУ кишидан, водийни ривожлантиришнинг режасини сиз тузганингизда биринчи навбатда нималарга эътибор берган бўлардингиз, деб сўрадик.\n- Биринчи навбатда ҳозир ҳамма област учун газ омбори керак. Ҳар қандай қийинчиликни бўйинга олиб Фарғона водийсида энергия ресурсини тўғирлаш керак. Бўлмаса завод, фабрика қура олмайди. Биринчидан, энергия ресурс йўқ. Шунинг учун завод, фабрикани йўқотаяпти, деди наманганлик иқтисодчи олим Расулжон Абдумажидов.\nЭнергия ресурсларини кафолатли қилиш учун эса, деб давом этди иқтисодчи,\n- Электр станция қуриш керак Фарғона водийси учун. Энг биринчи зарур нарса бу. Борган сари жуда катта проблема Ўзбекистон учун бўлиб турибди. Ҳадеб Роғун, қирғизнинг Қамбаротасига ëпишавергандан кўра ўзимизнинг бу ëғимизни қарашимиз керак, деди наманганлик иқтисодчи олим Расулжон Абдумажидов.\nЎзбекистон Республикаси Вазирлар Маҳкамаси Наманган, Андижон ва Фарғона вилоятлари бўйича чора-тадбирлар режасида иқтисодчи олим айтаётган масала тилга олинмаган.


Ўзбекистон Хитойга 16 турдаги қишлоқ хўжалиги маҳсулотларини экспорт қилишга рухсат олди • EastFruit\nБош саҳифа › Янгиликлар › Ўзбекистон Хитойга 16 турдаги қишлоқ хўжалиги маҳсулотларини экспорт қилишга рухсат олди\nЎзбекистон Хитойга 16 турдаги қишлоқ хўжалиги маҳсулотларини экспорт қилишга рухсат олди\nМуаллиф: EastFruit 4 Ноя 21 3 Ноя 21 076\nҚишлоқ хўжалиги маҳсулотлари қиймати Ўзбекистон умумий ялпи ички маҳсулотининг учдан бир қисмини ташкил қилади. Сўнгги бир неча йил ичида Хитой ва Ўзбекистон қишлоқ хўжалиги департаментлари ўртасида яқин ҳамкорлик йўлга қўйилгани туфайли Ўзбекистон қишлоқ хўжалиги маҳсулотлари ХХР бозорига тобора кўпроқ кириб бормоқда.\nМамлакатда, асосан, пахта ва мева-сабзавотлар етиштирилади, экспорт ҳажми ҳам анча катта. Юқоридаги маҳсулотлар Ўзбекистон учун асосий хорижий валюта манбаларидан бири ҳисобланади. Бу хусусда Avesta.tj “Женьминь жибао” нашрига таяниб ёзди.\nСўнгги йилларда Ўзбекистон ҳукумати аграр соҳага илмий-техникавий тараққиёт учун сармоя киритилишини кўпайтирди, тупроқни яхшилаш жамғармаси тузилди, қишлоқ хўжалиги маҳсулотларини сақлаш ва қайта ишлаш қувватларини мустаҳкамлаш мақсадида янги ирригацион-дренаж тизими трансформация қилиниб, барпо этилди. Буларнинг бари Ўзбекистонда қишлоқ хўжалиги маҳсулотлари сифати ва қўшимча қийматини оширишга хизмат қилди. Айни пайтда Ўзбекистонда гилос, қовун, анор каби мевалар халқаро бозорда машҳур бўлиб, анчайин рақобатбардошдир.\nЛогистика ва транспорт инфратузилмасини барпо этиш Ўзбекистон ташқи савдосини ушлаб турувчи асосий омил ҳисобланади. Бу муаммони ҳал қилиш учун Ўзбекистон ўз ривожланиш стратегиясини “Бир камар, бир йўл” ташаббуси билан фаол равишда боғламоқда, Шанхай ҳамкорлик ташкилоти (ШҲТ) доирасида минтақавий ҳамкорликнинг янги моделини ўрганмоқда. Ҳозирги кунда Хитойнинг кўплаб шаҳарларидан Тошкентга рейслар очилган. Бундан ташқари, ХХРнинг Тарим пасттекислигидан Амударё ҳавзасигача Хитой-Қирғизистон-Ўзбекистон халқаро юк ташув йўналиши йўлга қўйилди.\nШунингдек ўқинг: Ўзбекистонда нок нархи рекордларни янгиламоқда\nСентябрь ойида бўлиб ўтган “Хитой-Ўзбекистон” Савдо-иқтисодий ҳамкорлиги бўйича кичик қўмитанинг еттинчи йиғилишида Хитой савдо вазири ўринбосари ва халқаро савдо музокараларидаги вакили ўринбосари Юй Цзяньхуа Хитой кўп сонли юқори сифатли ва экологик тоза қишлоқ хўжалиги маҳсулотларига хайрихоҳ эканини қайд этди. Шу билан бирга, эпидемиянинг олдини олиш ва унга қарши курашиш шароитида трансчегаравий транспорт ҳамкорлигини ривожлантиришда логистика самарадорлигини оширишни давом эттириш зарур.\nКейинги йилларда икки мамлакат аграр бошқармалари яқиндан ҳамкорлик қилмоқда. Бир томондан, Ўзбекистоннинг сифатли қишлоқ хўжалиги маҳсулотлари фаол тарғиб қилиняпти. Ўзбекистон Хитой халқаро кўргазмасида иштирок этишга катта аҳамият қаратади. Ўзбек мевалари мамлакат стендида доимо “юлдуз” экспонатлар ҳисобланади.\nБошқа томондан, алоқа мустаҳкамланади, тўсиқлар олиб ташланади. 29 сентябрь куни видеоконференция форматида Қишлоқ хўжалиги ҳамкорлиги бўйича Ўзбекистон-Хитой қуйи қўмитасининг йиғилиши бўлиб ўтди. Томонлар қишлоқ хўжалиги маҳсулотлари, чорвачилик, балиқчилик, шунингдек, карантин ва ўсимликларни ҳимоялаш тизимидаги сармоя ва савдо бўйича ҳамкорликни чуқурлаштириш масалаларини муҳокама қилишди.\nЎзбекистон Хитойга гилос, полиз экинлари, аччиқ қалампир, анор, ловия, кунжут, майиз, қуритилган ўрик, грек ёнғоғи, узум уруғлари, ерёнғоқ, асал ва қуритилган аччиқ қалампир каби 16 турдаги қишлоқ хўжалиги маҳсулотларини экспорт қилишга рухсат олган. 2021 йилнинг биринчи ярмида Ўзбекистон ХХРга 37 минг 900 тонна турли қишлоқ хўжалиги маҳсулотларини экспорт қилди, экспорт қиймати 31 миллион доллардан ошди. Ўзбекистон мева-сабзавот экспортининг 6,5 фоизи Хитой ҳиссасига тўғри келади. ХХР илк бор Ўзбекистон қишлоқ хўжалиги маҳсулотларини истеъмол қилувчи мамлакатлар учталигига кирди.\nкарантин назоратидаги маҳсулотлогистикасавдо-сотиқЎзбекистонХитойэкспорт


Тигр дарёсини кечиб ўтиш вақтида 200 дан зиёд одам жойлашган паром ағдарилиб кетди. Натижада 94 киши ҳалок бўлган, 55 киши қутқарилган. ... ёзишича, ҳудудда янги йил фестивали-Наврўзни нишонланаётган бўлган. паром туристик оролни томоша қилиш учун йўлга чиққан бўлган. Ҳодисада тирик ...


Бюро директори Қашқадарёда сайёр қабул ўтказди\nАввалроқ, оммавий ахборот воситалари орқали хабар қилинганидек, Ўзбекистон Республикаси Бош прокуратура ҳузуридаги Мажбурий ижро бюроси директори Ботир Бахромович Қудратходжаев Қашқадарё вилоятида сайёр қабул ўтказди.\nХусусан, жорий йилнинг 28 июнь куни Яккабоғ туманида вилоятнинг Шаҳрисабз шаҳар, Шаҳрисабз, Китоб, Яккабоғ, Чироқчи, Қамаши ва Деҳқонобод туманлари аҳолиси учун сайёр қабул ўтказилди.\nШунингдек, 29 июнь куни Қарши шаҳрида вилоятнинг Қарши шаҳар, Қарши, Миришкор, Касби, Косон, Муборак, Нишон, Ғузор туманлари аҳолиси учун сайёр қабул бўлиб ўтди.\nТадбирлар давомида, фуқаролар ва юридик шахсларнинг мурожаатлари эшитилди, мурожаатлар бўйича фуқароларни қийнаётган муаммолари, таклиф ва мулоҳазалари тингланиб, уларни жойида бартараф этиш чоралари кўрилди, айримлари масъуллар назоратига олинди.\nМаълумот ўрнида, фуқаро Э.Усмоновнинг қарздорликни ундириш бўйича мурожаати ўрганилиб, мурожаатчига 10 млн. сўм зарар пуллари ундириб берилиши таъминланди.\nҲудди шундай, фуқаро М.Соибовнинг зарар ундириш ҳақидаги мурожаати қабул давомида ижобий ҳал этилиб, Бюро директорига миннатдорчилик билдирилди.


“Учқудуқ” газетаси хабар қилади: Янги йил байрами ярмаркаларида қандай нархлар белгиланган » Учкудуқ туман ҳокимлиги расмий веб-сайти\nБош саҳифа / Туман ҳақида / Янгиликлар / “Учқудуқ” газетаси хабар қилади: Янги йил байрами ярмаркаларида қандай нархлар белгиланган\n“Учқудуқ” газетаси хабар қилади: Янги йил байрами ярмаркаларида қандай нархлар белгиланган\n22-12-2018, 14:31, admin\nТуманимиз аҳолисига қулайликлар яратиш ҳамда байрамни кўтаринки кайфиятда нишонлаш мақсадида ҳар йили анъанавий тарзда Янги йил арафасида байрам ярмаркалари ташкил этилади. Жорий йил ҳам байрам ярмаркалари белгиланган меъёрлар асосида уюштирилмоқда.\nҲар бир хонадонга байрам кайфиятини олиб кириш, фуқароларнинг Янги йилни кўтаринки руҳда, шоду хуррамлик билан қарши олиши учун туман марказида байрам ярмаркалари ташкил этилган.\nБайрам ярмаркаларида мол гўшти, парранда гўшти, тухум ҳамда мева-сабзавотлардан иборат қишлоқ хўжалик маҳсулотлари қатъий белгиланган нархлар асосида сотувга чиқарилган.\nМисол учун йирик шохли мол гўшти 35 минг, парранда гўшти 17-18 минг, тухум 600 сўм. Бошқа маҳсулотлар ҳам худди шундай арзон нархларда сотилмоқда.\nАйни пайтда байрам ярмаркасида савдо қизғин давом этмоқда.\nБозор ўз номи билан бозор-да. Ярмарка фаолияти билан танишиш чоғида баъзи бир гаплар қулоғимизга чалинди. Қайсидир хўжаликнинг гўшти сифатсиз, бошқа бириники белгиланган нархдан юқори сотилаётганлиги, балиқнинг нархи 18 минг эмас, 20 минг сўм эканлиги хусусидаги гап-сўзларни эшитдик.\nХалқ тили билан айтганда, бозордаги нарх-наво олувчига қиммат, сотувчи учун арзон бўлади. Ҳар нима бўлганда ҳам инсоф доирасида бўлса, сих ҳам, кабоб ҳам куймайди. Маҳсулотлар нарх-навоси сотувчининг ҳам, олувчининг ҳам имкониятларини ҳисобга олган ҳолда белгиланган. Шундай экан, байрам ярмаркаси барчага бирдек байрамона кайфият улашсин.\nЯрмаркалар туманимизда 10 январга қадар давом этади.\n“УЧҚУДУҚ” газетаси хабар қилади: АСОСИЙ ЯНГИ ЙИЛ АРЧАСИ ЎРНАТИЛДИ


Задорнов вафот этди – UFQ\n10.11.2017 | 78\nЁзувчи ва сатирик Михаил Задорнов вафот этди. У 69 ёшда эди.\nЗадорнов оҳириги йиллар давомида онкологик дард билан хасталаниб, саратон касаллигининг бош мия шишидан даволаниш курсаларини олаётган эди.\nМаълум бўлишича июн ойларида, бундай даволанишларни холдан тойдирадиган ва фойдасиз дея ҳисоблаб, яқинлари даврасида кўпроқ бирга бўлиш учун, даволаниш процедурасидан воз кечган. Ўлимидан сал аввал насронийлик (провослав) динини қабул қилган.\n2016 йилнинг куз ойидаги саҳанага чиқишларини кимётерапия муолажалари сабабли бекор қилган. 2016 йилнинг октябрида “Меридиан” маданият уйидаги ижодий кечаси бўлиб турган пайтида саҳнанинг ўзида эпилептик ҳушидан кетиш холатига тушган ва тез ёрдам машинасида олиб кетилган.\nЗадорновнинг ўзи касаллигини шархлашдан бош тортиб келган ва буни ОАВ ларини ортиқча эътиборини тортмаслик билан боғлаган.\nЗадорнов Латвияда 1948 йилда туғилган. Федерал каналларда намойиши орқали ўзининг сатирик концертлари билан машҳурликка эришган. Айни пайтда Михаил Задорновнинг концертлари ёзиб олинган видеолар РЕН ТВ орқали намойиш этиб келинмоқда эди.\nЎтмишда сатирик «Аншлаг», «Смехопанорама» ва «Сатирический прогноз» номли кўрсатувларини олиб борган.


Журналистик суриштирув: дунё етакчилари офшор операциялар гумони остида\n11:13 / 04.04.2016\nВашингтонда жойлашган Журналистик терговлар халқаро консорциуми (ICIJ) амалдаги ва собиқ жаҳон етакчиларининг офшор ҳисоб рақамлари ҳақидаги 1977 йилдан 2015 йилгача олиб борилган 11,5 млн ҳужжатни чоп этди. "Панама ҳужжатлари" деб номланган ҳисоботлар ташкилотнинг расмий сайтида чоп этилди. Мақолалар офшорларда компанияларни рўйхатдан ўтказишда ҳуқуқий ёрдам берувчи Панаманинг Mossack Fonseca компаниясидан чиқиб кетган маълумотларга асосланган.\nЧоп этилган ҳужжатларда Мисрнинг собиқ президенти Ҳусни Муборак, Ливиянинг собиқ етакчиси Муаммар Каддафи, Сурия президенти Башар Асад, Исландия бош вазири Сигмундур Давид Гуннлейгссон билан боғлиқ ҳужжатлар бор.\nICIJ’нинг ёзишича, чоп этилган ҳужжатлар "офшор компаниялардан порахўрлик, қурол сотиш, солиқлар тўлашдан қочиш, молиявий фирибгарлик ва гиёҳванд моддаларни сотиш жараёнларини енгиллаштириш мақсадида фойдаланадиган кимсаларни фош қилади".\n"Панама ҳужжатлари"да расмий ҳужжатлардан ташқари, таниқли инсонларнинг электрон мактублари ва ҳисоб рақамлари, 21-офшор ҳудуддаги 210 мингдан кўпроқ компания ҳақидаги бошқа маълумотлар келтирилган.\nБу ҳужжатларда, шунингдек, Украина президенти Пётр Порошенконинг исми ҳам тилга олинган. Ҳужжатларда айтилишича, у Roshen компанияси активларини Украина бюджетига солиқ тўламасдан сотиш учун учта офшор компания яратган.\nШунингдек, ҳужжатларда Россиянинг бир қатор жисмоний ва юридик шахслари томонидан амалга оширилган операциялар ҳақида маълумотлар бор. Мақола муаллифларининг таъкидлашича, бу операцияларга Россия президенти Владимир Путин атрофидаги одамларнинг алоқаси бўлиши мумкин. Шу билан бирга мақола муаллифлари Путиннинг номи ҳужжатларда бирор марта эслатилмаганини тан олдилар.\nПутин матбуот котиби Дмитрий Песковнинг айтишича, бу ҳужжатларда Путиннинг исми тилга олиниши "очиқчасига буюртма билан бўлаётганини" ва Путиннинг номига доғ тушириш мақсадида қилинганини айтди. Песков, шунингдек, Путиннинг обрўсига путур етказувчи ёлғон маълумотлар чоп этиладиган бўлса, ОАВ судга берилиши мумкинлигини айтди.\nҲужжатларда, шунингдек, Хитой раиси Си Цзиньпин, Озарбайжон президенти Илҳом Алиев, Марокаш қироли Муҳаммад VI, Саудия Арабистони қироли Салмон ибн Абдул-Азиз Ал Сауд оила аъзолари, Буюк Британиянинг амалдаги бош вазирининг марҳум отаси ҳамда Покистон бош вазири Навоз Шариф фарзандлари ҳам эслаб ўтилган.\nMossack Fonseсa’нинг таъкидлашича, компания ўз мижозларини синчковлик билан текширади ва агарда унинг хизматларида қандайдир хатоларга йўл қўйилган бўлса, бундан афсусдадир.\nОфшор – солиқ ва бошқа турли имтиёзлар билан компанияларни ўзига жалб этувчи молиявий марказ, мамлакат.


МУБОРАК ТУМАНИ АҲОЛИСИНИ ҚАНДАЙ МУАММОЛАР ҚИЙНАМОҚДА?\nOldingi maqola ШАҲРИСАБЗ ЁШ ИЖОДКОРЛАРНИ ЧОРЛАЙДИ\nKeyingi maqola БУЮК АЖДОДЛАРГА МУНОСИБ ВОРИС БЎЛИШ ИСТАГИ\n2017 йилда Муборак туманида 26 ҳолатда гўдаклар ўлими қайд этилган бўлиб, бу кўрсаткич тирик туғилган ҳар минг нафар чақалоққа нисбатан 15,9 промиллини ташкил этади. 8 гўдак 0-6 кун оралиғида вафот этган. Бу бўйича туман прокуратурасига хабар берилиб, барча ҳолат қонуний кўриб чиқилган. Натижада 3 шифокор, 1 нафар қишлоқ врачлик пункти ва 2 нафар қишлоқ оилавий поликлиникаси мудирига жарима ҳамда 12 патронаж ҳамширасига ҳайфсан жазоси берилган.\nОлий Мажлис Қонунчилик палатаси депутатлари ва Сенат аъзоларининг жорий йил 23-31 март кунлари Муборак туманида ўтказган ўрганишлари натижалари ҳудудда мавжуд шу каби масалаларни кўрсатиб берди.\nДепутатлар ва сенаторлар ҳокимият, халқ депутатлари туман Кенгаши, ички ишлар, аҳолига тиббий хизмат кўрсатиш объектлари, коммунал хизматлар кўрсатувчи ташкилотлар фаолиятини ўрганишди, якуний натижалар халқ депутатлари Муборак тумани Кенгаши сессиясида муҳокама қилинди.\nСессияда таъкидланганидек, уйма-уй юриб ўтказилган мулоқотлар давомида аҳоли вакиллари томонидан 413 та масала кўтарилди, ишчи гуруҳ штабида 60 нафарга яқин фуқаро қабул қилинди. Мурожаатларнинг асосий қисми уй-жой, коммунал соҳа, бандлик, таълим, тиббиёт, савдо ва маиший хизмат, транспорт ва йўл қурилиши масалаларига тааллуқли.\n- Мулоқотлар давомида 24 та кам таъминланган оилага газ баллонлари, ҳомийлар ёрдамида озиқ-овқат маҳсулотлари етказилди, - дейди Олий Мажлис Қонунчилик палатаси депутати Абдуғани Умиров. - 24 киши ишга жойлаштирилди. 5 нафар имконияти чекланган шахс даволаниш учун шифохонага ётқизилди. Бироқ ҳудудда ҳали қилиниши керак бўлган ишлар кўп. Мисол учун, туманда меҳнат ресурслари сони 48,2 минг нафар бўлса, шундан расмий секторда банд бўлганлар сони 17,1 минг кишини ташкил қилади. Шу кунга қадар ишсиз фуқароларнинг атиги 251 нафари меҳнат бўлимида иш ахтарувчи сифатида рўйхатга олинган бўлиб, улардан 160 нафари ишга жойлаштирилган, 91 нафари эса ишсиз деб эътироф этилган.\nЎрганиш хулосаларига кўра, Муборак туманидаги 6 та мактаб мослаштирилган бинода жойлашган бўлиб, 372 нафар ўқитувчи ўрта махсус маълумотга эга. 25 та мактаб интернет тармоғига уланган бўлса-да, амалда ундан фойдаланилмайди. 7 та мактаб капитал таъмирга, 14 таси жорий таъмирга муҳтож. Мактабгача таълим муассасаларида эса педагогларнинг бор-йўғи 11 фоизи олий маълумотга эга. Туманда мактабгача ёшдаги болалар сони қарийб 8 минг нафар бўлса, уларнинг 2080 нафари боғчага боради, холос.\n17 минг 810 та хонадоннинг 7325 таси (41 фоизи) марказлашган ҳолда ичимлик суви билан таъминланган. Қолган хонадонлар ичимлик сувини ташиб келтиради ва аҳолига бу осон бўлаётгани йўқ. Ушбу масалада эътирозларнинг кўплиги боиси шундан.\n1970-1990 йилларда қурилган кўп қаватли уйларнинг том қисми таъмирга муҳтож. Уларнинг ёнида ноқонуний қурилган ёрдамчи бинолар, молхона, тандирхона, омбор ва чиқиндихоналар санитария талабларига жавоб бермайди. 128 та кўп қаватли турар жойда иситиш тизими йўлга қўйилмаган. Қурувчилар маҳалласидаги 11 та кўп қаватли уйнинг санитария ҳолати ачинарли аҳволда.\nШунингдек, сессияда аҳолига тиббий-санитария хизмати кўрсатиш сифатини яхшилаш борасида амалга оширилган ишлар аҳволи юзасидан мутасадди раҳбарларнинг ҳисоботлари ҳам эшитилди.\nМамлакатимизда аҳоли саломатлигини янада мустаҳкамлаш, шу мақсадда тиббиёт муассасаларида зарур шарт-шароитлар яратиш, тиббий хизмат сифатини ошириш бўйича салмоқли ишлар қилинаётир. Бироқ айни кезда Муборак тумани тиббиёт муассасаларига 41 нафар шифокор, хусусан, онколог, лаборант, педиатр, терапевт, лор, хирург, диетолог каби мутахассислар етишмайди.\nШошилинч тез тиббий ёрдам бўлими санитария қоида-меъёрларига зид ҳолда ишламоқда. Бинода ичимлик суви бўла туриб, бирорта бўлимга сув чиқарилмаган, тиббиёт ходимлари қўлларини ювиши учун шароит қилинмаган. Санитар ҳолат қониқарсиз.\nЮқумли касалликлар бўлими бинолари таъмирталаб, ичимлик суви ташиб келтирилади. Беморлар учун етарли шароит йўқ.\nБундан ташқари, ўтган йили ҳудудда ички секреция безлари касалликлари, овқатланиш ва модда алмашинувининг бузилиши билан касалланган 3203 нафар бемор қайд этилган, бу борадаги рақамлар 2016 йилга нисбатан 1935 тага кўпайган. Суяк-мушак тизими ва бириктирувчи тўқима касалликлари 49 тага ошиб, 226 бемор қайд қилинган.\n- Туманда аҳолига малакали тиббий хизмат кўрсатишга тўсқинлик қилаётган омиллар кўп, - дейди Муборак тумани тиббиёт бирлашмаси бошлиғи Ойбек Насимов. - Депутат ва сенаторлар иштирокида бу омиллар ўрганилди, аниқ таклиф ва тавсиялар берилди. Шу асосда тегишли чора-тадбирлар дастурини ишлаб чиқиб, чорак якунлари бўйича бажарилган ишлар юзасидан ҳисобот берамиз.\nСессияда халқ депутатлари туман Кенгаши фаолияти талаб даражасида эмаслиги ҳам қайд этилди. Мисол учун, жорий йилнинг 3 ойи ортда қолган бўлса-да, халқ депутатлари туман Кенгаши сессиясига бирор муаммо муҳокама учун киритилмаган.\nХўш, мавжуд аҳволни ўрганиш натижалари туман аҳолисига нима бер(а)ди?\nАниқ натижалардан бири - аҳоли бандлиги бўйича. Қўшимча иш ўринлари яратиш дастурига кўра, 317 та субъектда 3 минг 129 нафар киши ҳақ тўланадиган жамоат ишларига жалб қилинадиган бўлди. Аниқланган муаммоларни бартараф этиш учун туман маҳаллий бюджетига қўшимча 5,6 миллиард сўм маблағ жалб этилади. Саноат, қишлоқ хўжалиги ва хизмат кўрсатиш йўналишларида 36 та қўшимча лойиҳа ҳаётга татбиқ қилинади. Шу билан бирга, эски кинотеатр жойлашган қаровсиз ҳудуд ободонлаштирилиб, у ерда кинотеатр ва кутубхона фаолияти йўлга қўйилади. Косондан Бухорога борадиган яйдоқ йўл бўйлаб манзарали дарахт кўчатлари ўтқазилиб, бу ўз навбатида мамлакатнинг йирик завод ва газ конлари жойлашган ҳудуд экологиясига ижобий таъсир кўрсатади.\nУмуман олганда, туман аҳолисини қийнаётган муаммоларни ҳал этиш бўйича аниқ чора-тадбирлар бор, фақат уларни амалда рўёбга чиқара олиш керак. Бу ишда мутасаддилар, сектор раҳбарлари фаоллик кўрсатишлари талаб қилинади. Бинобарин, Президент таъкидлагани каби халқимиз эртага эмас, узоқ келажакда эмас, айнан бугун ўз ҳаётида ижобий ўзгаришларни кўришни истайди.\nСессияда Ўзбекистон Республикаси Олий Мажлиси Қонунчилик палатаси Спикери ўринбосари Наримон Умаров нутқ сўзлади.


Покистонда жангарилар фонд биржасига ҳужум уюштирди - Namanganliklar.uz\nТеррорчилар бино ичига автомобиллар тураргоҳи орқали киришга уринган. Бунинг иложи бўлмагач, улар ўт очишган ва бир нечта граната портлатишган.\n29 июнь куни Покистоннинг Карачи шаҳридаги фонд биржасига жангарилар томонидан ҳужум уюштирилди. Geo News телеканалининг хабар беришича, ҳужум қилган тўрт нафар террорчининг барчаси ўлдирилган. Бундан ташқари, тўрт нафар қўриқчи ва бир нафар полициячи ҳалок бўлган. Икки киши жароҳатланган.\nҲозирча ҳудуддаги ҳеч қайси террорчи гуруҳ ҳужум учун жавобгарликни зиммасига олмади.\nПокистонда энг йирик террорчилик ҳужумларидан бири 2016 йил январда содир бўлганди. Ўшанда бир неча қуролли жангари Чорсадда шаҳридаги университет ётоқхонасига ҳужум қилганди. Ҳужум оқибатида 20 киши, жумладан, талабалар, ўқитувчилар, қўриқчилар, полиция ходими ва террорчиларнинг ўзлари ҳалок бўлганди.


Россияда валюта алмаштириш жараёни мураккаблаштирилди\n03 июл 2022, Тошкент вақти: 10:53\nРоссия Марказий банки валюта алмаштириш тартибини мураккаблаштирди. Душанба, 28 декабрдан бошлаб алмаштириладиган валюта миқдори 15 минг рублдан ошадиган бўлса, валюта алмаштираётган шахс тўла идентификация қилиниши лозим бўлади.\nРоссия Марказий банки кўрсатмасида қайд этилишича, бундан буён банкда биринчи марта валюта алмаштирмоқчи бўлган шахслар паспортини кўрсатишдан ташқари махсус анкетани тўлдириши лозим бўлади. Банк мазкур мижоз тўғрисидаги маълумотларни янгилаб ва тўлдириб боради, мижознинг маҳсус досьесини тузади.\nМарказий банк бундай чоралар “Жиноий йўллар билан топилган маблағни легализациялаш ва терроризмни молиялаштиришга қарши кураш тўғрисида”ги Федерал Қонун талаблари асосида жорий этганини билдирган.\nМутахасислар фикрича, бундай жараён банк ходимларининг жуда кўп вақтини олади ва банк операцияларини мураккаблаштиради. Бунинг оқибатида банклар валюта алмаштириш операцияларини нақд пулсиз амалга оширишга ҳаракат қилади ҳамда нақд валюта алмаштирувчи жойлар сони кескин қисқаради.


Совет даври матбуоти | Страница 4 из 11 | www.ziyouz.uz\nБош саҳифа Матбуот Совет даври матбуоти (4)\nКишилар умид билан оила қурадилар. Келажакдан тоғ-тоғ орзулари бўлади. Йигитлар, қизлар ўз муносиб жуфтларини қидирадилар. Терешкова билан Андриакнинг муносиб жуфтлиги ҳаммага мақбулдир. Адабиёт тарихида ҳам бундай садоқатли жуфтлар кўп. Шоирамиз Саида билан адибимиз Саид Аҳмадларнинг ҳаётий иттифоқи ҳам шундай маъқул давоми…\nЧоп этилган 26.01.2016 МуаллифZiyouz.uz\nБир ёзувчининг адабиёт даргоҳига кириб ундан ўз ўрнини олиши учун минг бир шарту шароитнинг тажассуми керак бўлади. Ўша минг бирнинг бири адабий муҳит ва бу муҳитдаги одамларнинг хайрихоҳлигидир. Абдулла Қаҳҳор биз энди адабиётга қадам қўйган давр муҳитининг марказида турган шахс давоми…\nЎзбек элининг севикли адиби Абдулла Қодирий манфаатпараст, мартабапараст одамларнинг чақуви билан сафимиздан юлиб олинган эди. Абдулла Қодирий, баъзи бир одамлар айтмоқчи, «бир-иккита рисола ёзган» анчайин ёзувчи эмас, балки янги давр адабиёти, Европа адабиёти гази билан ўлчаганда ҳам тўлақонли асарлар ёзган, давоми…\nЧоп этилган 20.01.2016 МуаллифZiyouz.uz\nМен Ойбек билан жуда ёшликдан, остона ҳатлаб кўчага чиқа бошлаган кундан ўртоқман. Маҳалламиз бир-бирига яқин эди. Анҳорда, Эшвали аканинг қўш обжувози жойлашган ернинг қуйироғида, Опар тарновда бутун яқин маҳаллаларнинг болалари ичида мен ҳам, Ойбек ҳам бирга чўмилардик. Ёни-бери аллоф, аравакаш, давоми…\nОдатда катта истеъдод эгалари ҳаётда ҳам ёрқин шахслар бўлади. Мен Ойбек ва Ғафур Ғулом, Миртемир ва Шайхзода каби улкан сўз санъаткорлари суҳбатида бўлиб шундай эътиқодга келганман. Бу устозлар кириб келган уйларда чироқ ёқилгандай бўлар, ўзгача бир файз қўшилар эди. Аминманки, давоми…\nАбдулла Қаҳҳор. Тўйлар муборак… (1963)\nТўй абадий ҳаёт тантанасидир. Тўйда икки ёш аҳд-паймон қилиб, бир-бирига қўл беради, мурод-мақсадига етадигина эмас, ўтган аждодимиз билан келажак авлодимизни бир-бирига боғлайдиган олтин ҳалқа, гўзал ва хушахлоқ кишиларни етиштирадиган тарбия ўчоғи вужудга келади. Шунинг учун тўй ниҳоятда улуғвор, ниҳоятда гўзал давоми…\nЧоп этилган 13.01.2016 МуаллифZiyouz.uz\nЖон ўртоқлиги, виждон ўртоқлиги, имон ўртоқлиги ва кишиликка хос бутун имкон ўртоқлиги. Шу ният белгисида ақлу идрок баркамолдир, ҳаёт безаволдир. Мен-ку шу ёзма сўзимнинг охирида инсонларнинг инсонларга бўлган қардошлик, биродарлик, дўстлик, юксак камолоти тўғрисида айтаман. Айтажак сўзим саратондаги меҳнаткаш манглайининг давоми…\nУсмон Носир ҳаёт бўлганида етмиш ёшга тўлган бўларди. Лекин бу мўътабар ёшга етиш ҳассос шоирга насиб қилмади. Йигирма бешга етмаган чоғида у ижод оламини тарк этди. Шафқатсиз қисмат халқни олов юрак фарзандидан жудо қилди. Усмон Носир лаҳзалик қисқа умрида ўша давоми…\n(Ёзувчилар союзи партия ташкилотининг назарий семинаридаги нутқнинг тезиси) Сўнгги 25—30 йил мобайнида бирон киши шакл ва мундарижа бирлиги тўғрисида мунозара қилганини билмайман. Шакл ва мундарижа бирлиги бизнинг учун энг оддий ҳақиқатдир. Лекин халқда «яқиндагини бўри емайди», деган мақол бор — давоми…\nАбдулла Орипов. Анингдек инсон бўл… (1985)\nМуҳтарам зотлар ҳақида гапириш ҳамма замонларда ҳам фахр ҳисобланган. Лекин бундай гапириш ҳуқуқининг баъзи муҳим жиҳатлари бор: масалан, устоз Ойбек билан турли вазиятларда учрашганлар камми? Улар жуда кўп. Самимий ва ростгўй одамларнинг устози ҳақидаги хотиралари ҳамиша қимматлидир. Ойбек адиб ва давоми…\n4-саҳифа. Жами: 11«12345678910»Охири


Қўйнидан тўкилса қўнжига. Сурия президенти Башар...\n18.09.2019 14:03 0 2367\nCўнгги пайтларда Сурия президенти Башар Асад ўз ўрнига рафиқаси Асмо Асадни тайинлашга ҳозирлик кўраётгани ҳақида овоза тарқалди. 43 ёшли Асмо хоним парокандаликка юз тутган мамлакатдаги турли сиёсий гуруҳлар учун мақбул номзод бўлиши мумкинлиги айтилмоқда.\nСурия давлат оммавий ахборот воситаларида Асмо Асадни «миллат онаси» сиймосида акс эттиришга уринишлар янада кучайган. Телевидение орқали эфирга берилаётган репортажларда президент рафиқасининг ярадор аскарлар ҳолидан хабар олаётгани, урушда отасидан айрилган болаларнинг бошини оналарча силаётгани каби таъсирчан лавҳаларни кўриш мумкин. Киндик қони Англияда тўкилган биринчи хонимнинг тарафдорлари унинг халқпарварлиги ҳақида ривоятнамо гапларни ҳам усталик билан тарқатаётганини қайд этиш жоиз.\nАсмо Асад (қизлик фамилияси – ал-Ахрас) Лондонда сурияликлар оиласида туғилган. Унинг онаси Сурия элчихонаси ходими, отаси эса шифокор эди. Ўзига тўқ оилада ўсган қиз нуфузли мактаб ва олий ўқув юртларида таҳсил олди, араб, инглиз, француз ва испан тилларини ўрганди. У «Дойче банк» (Германия) J.P.Morgan (АҚШ) каби нуфузли ширкатларда ишлайди. Лондондалик чоғларида у Сурия президенти Ҳофиз Асаднинг ўғли Башар билан танишади. У маҳаллар Башар Асад ёш офтальмолог сифатида Лондонга малака оширишга тез-тез бориб турар эди. Шу тариқа 2000 йилда улар турмуш қуради. 25 ёшига қадар Лондонда яшаган Асмо хоним энди Дамашқни манзил-макон тутади. Келинчакнинг қадами қутлуғ келади: кўп ўтмай эри Сурия президенти лавозимини эгаллайди...\nШом ўлкасида 2011 йилдан буён давом этаётган фуқаролар уруши мобайнида президент Башар Асад халқаро майдонда ёмонотлиқ бўлди. Бутун дунёда ўз халқига қарши кимёвий қурол ишлатган, кўзини ҳокимият қутқуси кўр қилган мустабид сифатида ном чиқарди. Россияни истисно этганда, қонли ихтилофни бартараф этишга интилаётган етакчи давлатлар ва халқаро ташкилотлар Башар Асаднинг президент лавозимида қолишига тиш-тирноғи билан қарши. БМТ Бош котибининг Суриядаги махсус вакили Стаффан де Мистура эса мамлакатнинг келгуси раҳбари аёл киши бўлишига умид билдирган.\nБуларнинг бари Асмо Асад бошига давлат қуши қўниши ҳақидаги овозаларни тасдиқ этаётгандек. Аммо, бизнингча, Башар Асад ўз рафиқасига президентликни топшириб қўймаса керак. Негаки, у мазкур шахматча юриш билан ашаддий мухолифларини рози қила олмаслигини яхши англайди. Зотан, мамлакат ичидаги ва хориждаги мухолифат Асад режими вакиллари (улар сафида президентни ҳамиша қўллаб-қувватлаб келаётган Асмо хоним ҳам бор, албатта) ўз халқига қарши мудҳиш жиноятлари учун жазоланиши кераклигини талаб қилмоқда.\nБоз устига, Асмо Асаднинг саломатлиги ҳам яхши эмас. Ўтган йил августда биринчи хоним кўкрак бези саратонига чалингани ҳақида хабар тарқалди. Жорий йил августда эса расмий Дамашқ Асмо хоним касалликдан буткул фориғ бўлгани ҳақида баёнот берди. Мураккаб операциялар, узлуксиз муолажалар эса ҳар қандай инсонни ҳолдан тойдириши аниқ.\nЯна бир гап. Бир неча йил аввал Башар Асадга президентликни топшириш эвазига хорижий давлатлардан бирида хавфсиз ва тўкин ҳаёт ваъда қилинганда ҳам у лавозимидан қолажагини билдирган.\nТаҳлилчиларга кўра, ҳукмдорлик «таъм»ини жуда эрта тотган Башар Асад лавозимини қўшқўллаб топширмайди. Сурияни ўттиз йил (1970—2000) давомида идора этган Ҳофиз Асад 2000 йил 10 июнда вафот этади. Марҳумнинг ўртанча ўғли Башар Асад ворис ўлароқ танланади. Ўша пайтда у 34 ёшда эди. Мамлакат конституциясига кўра 40 ёшдан ўтган номзодгина президентлик сайловида қатнашиши мумкин эди. Парламент ошиғич равишда йиғилиш ўтказиб, конституцияга ўзгартириш киритади, президентлик учун ёш чегараси 34 ёшга туширилади. 2000 йил июлда бўлиб ўтган муқобил номзодларсиз сайловда Башар Асад давлат раҳбари лавозимига сайланади. Ўтган 19 йилдан бери у ҳокимият жиловини маҳкам тутиб келмоқда. Мухолифат ва Ғарб мамлакатлари 2007 ва 2014 йилги президентлик сайлови демократик тамойилларга зид равишда ўтган деб ҳисоблайди.\nСирасини айтганда, Сурияда қарийб ярим асрдан бери давлат бошқаруви Асадлар оиласи қўлида. Башар ва Асмо Асад оиласида ҳам икки ўғил ва бир қиз (Ҳофиз — 18 ёш, Зейн — 16 ёш, Карим — 15 ёш) вояга етиб келмоқда. Айрим кузатувчилар фикрича, Башар Асад тўнғичини ворисликка тайёрлаши ҳам мумкин.\nБу ҳол қўшни араб подшоҳликларида рўй берса эди, ҳеч ким эътироз билдирмас эди. Монархия тузумида давлат раҳбари шажаравий ворисийлик асосида тайинланиши маълум. Аммо Сурия — демократик ривожланиш йўлини эълон қилган республика. Демократик тартибот эса олий ҳокимиятнинг отадан ўғилга, эрдан хотинга ўтишини асло қабул қилмайди.\nСурия Башар Асад Асмо Асад\nХориж 03/03, 20:04\nТуркия суриялик қочқинлар учун «еврокоридор»га айланди (фото)\nХориж 03/03, 17:13\nТурклар Суриянинг яна бир самолётини уриб туширди


05:00 / 19.01.2017 1932 pdf Ўқиш режими + -\nБизларга рўза тутишни фарз қилиб, рўзани Ислом рукнларидан бири қилган Аллоҳга ҳамду санолар, Роббисига энг яхши ибодат қилган: намоз ўқиган, рўза тутган ва кечаларни таҳажжуд билан бедор ўтказган пайғамбаримиз Муҳаммад соллаллоҳу алайҳи ва салламга салавоту саломлар бўлсин.\n(Ҳой банда), тутган рўзангиз ва ўқиган намозларингиз билан Қиёмат кунида Роббингиз даргоҳига келганингизда ибодатларингизни қабул қилмай савобсиз қолиш, ибодатларингизнинг пучга айланиши ва шунга кўра Аллоҳнинг азобига гирифтор бўлишдан қўрқинг! Чунки Аллоҳ таоло:\n«(Зотан) Биз улар қилган ҳар бир (яхши) амалга келиб, уни сочилган тўзон (каби) қилиб қўйгандирмиз» (Фурқон: 23), демоқда.\n«Тафсирул Қосимий»да шундай дейилади: «(Зотан) Биз улар қилган ҳар бир (яхши) амалга келиб»: яъни, улар бировлар кўрсин ёки эшитсин дея риёкорлик қилган ва ўзлари учун обрў деб билишган амалга келиб: «уни сочилган тўзон (каби) қилиб қўйгандирмиз»: яъни, арзимас ва фойдасиз бўлган, ҳаволарда учиб юрган чанг–тўзон каби қиламиз.\nАбу Ҳурайра разияллоҳу анҳу айтди: Расулуллоҳ соллаллоҳу алайҳи ва саллам айтдилар: «Қанча рўзадор борки унинг рўзасидан очликдан бошқа нарса қолмас. Кечалари таҳажжуд ўқиган қанча одам борки таҳажжудидан бедорликдан бошқа нарса қолмас» (Имом Бухорий 3488).\n«Қанча рўзадор борки унинг рўзасидан очликдан бошқа нарса қолмас». Айрим уламоларнинг фикрича, у одам ҳаром нарса билан оғзини очади ёки одамларнинг гўштларини ғийбат қилиб ейди ёхуд узвларини гуноҳлардан сақламайди.\n«Кечалари таҳажжуд ўқиган қанча одам борки таҳажжудидан бедорликдан бошқа нарса қолмайди». Яъни, у одам кечаларини таҳажжуд билан ўтказади, бироқ намозларини тортиб олинган уйда ёки жамоатга узрсиз чиқмаган ҳолда ўқийди ва савобсиз қолади (Тийбий «Файзул Қодийр»).\nҲой оқил, бундай ачинарли ва ҳасратли ҳолатга тушишдан илгари бу дунёда солиҳ амалларнинг қабул бўлиш шартлари ҳақида изланинг ва у шартларни бажо келтириб қувонинг ва рўзангиз билан бахтиёр бўлинг. Чунки Абу Ҳурайра разияллоҳу анҳу шундай дейди: Расулуллоҳ соллаллоҳу алайҳи ва саллам айтдилар: «Рўзадорнинг иккита қувончи бордир: оғзини очганида ифтори билан қувонади, Роббисига дуч келганида рўзаси билан» (Имом Бухорий 1904; Имом Муслим 2700).\nҚиёмат кунидаги қувонч Аллоҳ таоло тутган рўзангизнинг савобини далиллари кучли бўлган ҳимоячи суратида намоён қилади ва у сизни Оламлар Подшоҳи азза ва жаллла ҳузурида ҳимоя қилади. Натижада Аллоҳ таоло рўзанинг ҳомийлигини қабул қилиб, сиз, Раҳмоннинг ижозати билан, жаннатнинг Райён дарвозасидан соғ–омон кириб кетасиз. Абдуллоҳ ибн Амр разияллоҳу анҳу ривоят қилади: Расулуллоҳ соллаллоҳу алайҳи ва саллам айтдилар: «Рўза ва Қуръон бандага Қиёмат кунида шафоат қилади. Рўза: Роббим, мен уни овқатланишдан ва шаҳватларидан тўсганман ва мени унга ҳомий қил, деса, Қуръон: Мен уни тундаги уйқуларидан тўсганман, мени унга ҳомий қил!,– дейди. Натижада, у иккиси шафоат қиладилар» (Саҳиҳут Тарғиб 984).\nБиз энди рўзанинг қабул бўлиш аломатлари ҳақида баҳс юритамиз. Улардан:\n1 – Ибодатни Аллоҳ учун холис қилиш\nАллоҳ таоло Баййина сурасида:\n«Ҳолбуки улар фақат ягона Аллоҳга, у зот учун динни холис қилган Тўғри йўлдан оғмаган ҳолларида ибодат қилишга ва намозни тўкис адо этишга ҳамда закотни (ҳақдорларга) ато этишга буюрилган эдилар. Мана шу тўғри йўлдаги (миллатнинг) динидир» (Баййина: 5) ва Анъом сурасида:\n«Айтинг (эй Муҳаммад соллаллоҳу алайҳи ва саллам): «Албатта, намозим, ибодатларим, ҳаёту мамотим бутун оламларнинг Парвардигори бўлмиш Аллоҳ учундир»– дейди (Анъом: 162).\nАбу Умома разияллоҳу анҳу айтди: Расулуллоҳ соллаллоҳу алайҳи ва саллам айтдилар: «Аллоҳ таоло амаллар ичидан Ўзига холис ва Юзи талаб қилинганинигина қабул қилади» (Имом Бухорий 1856).\nБунинг маъноси шудир: Солиҳ амалларнинг барчаси Аллоҳ таолонинг даргоҳида шериксиз Аллоҳнинг Ўзи учунгина қилинса қабул қилинади. Акси тақдирда рад этилади ва қабул қилинмайди ҳамда қилган одамни кичик ширк – риёкорлик қилганлар қаторига қўшади. Бундай ширкдан Аллоҳнинг Ўзи асрасин!\nАбу Ҳурайра разияллоҳу анҳу айтди: Расулуллоҳ соллаллоҳу алайҳи ва саллам айтдилар: «Қилган барча амаллари Одам фарзандининг ўзиникидир ва савоби ўн баробари билан етти юз баробаригача берилади. (Лекин) Аллоҳ таоло: Рўза бундан мустаснодир. У Мен учундир ва Мен унга мукофот бераман: (Бандам) Мени деб таомини, шаробини, лаззатини, хотинини тарк қилади, деди» (Имом Бухорий 1894; Имом Муслим 1151).\nАбу Ҳурайра разияллоҳу анҳу айтди: Расулуллоҳ соллаллоҳу алайҳи ва саллам айтдилар: «Қадр тунини иймон билан ва савоб умидида бедор ўтказган одамнинг ўтмиш гуноҳлари мағфират қилинади. Рамазонни иймон билан ва савоб умидида тутган одамнинг ўтмиш гуноҳлари мағфират қилинади» (Имом Бухорий 1901; Имом Муслим 759).\nҲой мусулмон, ҳар бир ибодатдан илгари олдингизга қўйган шиорингиз: «Аллоҳга ишониб ва савоб умидида» бўлсин. Яъни, «Роббим, қилган бу амалим Сенинг Карим юзинг учун ва савобинг илинжидадир. Шунинг учун буни мендан қабул қил!».\n2 – Сиру ошкорада Аллоҳдан тақво қилиш\n«Аллоҳ фақат тақводорлардангина (амалларини) қабул қилур»– деди (Моида: 27).\nАллоҳ таоло рўзани биз Аллоҳнинг назорати остида чиниқиб, тарбия олишимиз, тоату ибодатларни кўпайтиришимиз, гуноҳу тойилишлардан йироқ туришимиз учун машруъ қилди. Яъни, Аллоҳни кўриб тургандек ибодат қилинг! Агар Сиз Уни кўрмасангиз, У сизни кўриб туради! Бу – тақвонинг хулосасидир.\nТақвонинг катта аҳамияти борлиги учун ҳам, Аллоҳ таоло муқаддас китоби – Қуръон Каримнинг икки юз элликдан ошиқ жойида уни зикр қилди. Аллоҳ таоло рамазон рўзаси ҳақидаги оятларнинг бошида тақвони:\n«Эй мўминлар, тақволи кишилар бўлишингиз учун сизлардан илгари ўтганларга фарз қилингани каби сизларга ҳам саноқли кунларда рўза тутиш фарз қилинди» (Бақара: 183) деган бўлса, Бақара сурасидаги рўза оятларининг охирида ҳам тақвони таъкидлади:\n«Одамлар ҳаром ишлардан сақланишлари учун Аллоҳ ўз оятларини мана шундай очиқ-равшан баён қилади» (Бақара: 187).\n3 – Узвларнинг гуноҳ қилишдан тийилиши\nАгар мусулмон одам рўзадорлик кунларида узвларини гуноҳ қилишдан тия олмаса, тутган рўзасининг фойдаси нима бўлади?! Масалан, кўз ҳаромга нигоҳ ташламайди, меъда, таносил аъзоси ва бошқа узвлар ҳаром нарсаларни қилмаслик ва улардан йироқ туришга ҳаракат қилади. Абу Ҳурайра разияллоҳу анҳу айтди: Расулуллоҳ соллаллоҳу алайҳи ва саллам айтдилар: «Ёлғонни ва ёлғонга амал қилишни ташламаган одамнинг таоми ва ичимликларини ташлашига Аллоҳнинг эҳтиёжи йўқ» (Имом Бухорий 1903). «Ёлғон»дан мақсад маълум бўлсада, «унга амал қилиш»дан мақсад алдамчиликдир.\nИбн Мунаййир «Ҳошия»да шундай дейди: «Бу – қабул қилинмаслигидан киноядир. Бу, ғазабнок одамнинг талаб қилган нарсаси муҳайё қилинмагани маҳал: «Қўявер, унга эҳтиёжим йўқ!», деган гапига ўхшайди. Бу гапдан мақсад ёлғон аралашган рўзани қабул қилмай, ёлғонсиз рўзани қабул қилишдир. Бунга Аллоҳ таолонинг:\n﴿لَنْ يَنَالَ اللَّهَ لُحُومُهَا وَلاَ دِمَاؤُهَا وَلَكِنْ يَنَالُهُ التَّقْوَى مِنْكُمْ﴾\n«Аллоҳга (қилган қурбонликларингизнинг) гўштлари ҳам, қонлари ҳам етмас. Лекин у зотга сизларнинг тақво-ихлосингиз етар» (Ҳаж: 37) ояти мисол бўлади олади. Бунинг маъноси: Қабул қилишга ундайдиган Аллоҳнинг розилигига етиша олмайди, демакдир».\nИбн Арабий айтди: «Мазкур ҳадисда зикр қилинганларни қилган одам, тутган рўзаси учун савобсиз қолади. Бунинг маъноси: Рўзанинг савоби ёлғончилик ва ҳадисда зикр қилинган бошқа амаллар билан мутаносиб келмайди».\nБайзовий раҳимаҳуллоҳ айтди: «Рўзани машрулаштиришдан мақсад очлик ва ташналикнинг ўзигина эмас. Балки, улардан кейин келган шаҳватнинг синиши, ёмонликни қилишга ҳозиру нозир бўлган нафсни осуда нафсга айлантиришдир. Агар бу ҳосил бўлмаса, Аллоҳ таоло тутилган рўзага қабул кўзи билан қарамайди. «Аллоҳнинг унга эҳтиёжи йўқ» дейиш қабул қилмасликдан киноядир. Аллоҳ сабабни рад этди ва шундай қилишни хоҳлади» («Фатҳул Борий» 4/140).\nСиз рўза – қоринни оч қўйиш, таносил аъзосини шаҳватдан тийишгинадир, деб ўйламанг. Бундай тушуниш хатодир. Тўғриси эса, Аллоҳ таолонинг даргоҳида қабул қилинадиган рўза – узвларни Аллоҳга ҳам, одамларга ҳам осий қилмасликдир.\nАбу Ҳурайра разияллоҳу анҳу айтди: Расулуллоҳ соллаллоҳу алайҳи ва саллам айтдилар: «Рўза – ейиш ва ичишдангина тийилиш эмас. Рўза – беҳуда ва ҳаёсиз нарсалардан ҳам тийилиш, демакдир. Агар биров сизни ҳақорат қилса ёки сизга жоҳиллик қилса: Мен рўзадорман! Мен рўзадорман!,– деб айтинг!» (Имом Бухорий 1082).\n4 – Ибодатлар қабул бўлиши учун дуо қилиш\nРамазон ойи Аллоҳ азза ва жалла муждалаганидек, дуолар ижобат бўладиган ойдир:\n﴿شَهْرُ رَمَضَانَ الَّذِي أُنْزِلَ فِيهِ الْقُرْآنُ هُدًى لِلنَّاسِ وَبَيِّنَاتٍ مِنَ الْهُدَى وَالْفُرْقَانِ فَمَنْ شَهِدَ مِنْكُمُ الشَّهْرَ فَلْيَصُمْهُ وَمَنْ كَانَ مَرِيضًا أَوْ عَلَى سَفَرٍ فَعِدَّةٌ مِنْ أَيَّامٍ أُخَرَ يُرِيدُ اللَّهُ بِكُمُ الْيُسْرَ وَلاَ يُرِيدُ بِكُمُ الْعُسْرَ وَلِتُكْمِلُوا الْعِدَّةَ وَلِتُكَبِّرُوا اللَّهَ عَلَى مَا هَدَاكُمْ وَلَعَلَّكُمْ تَشْكُرُونَ • وَإِذَا سَأَلَكَ عِبَادِي عَنِّي فَإِنِّي قَرِيبٌ أُجِيبُ دَعْوَةَ الدَّاعِ إِذَا دَعَانِ فَلْيَسْتَجِيبُوا لِي وَلْيُؤْمِنُوا بِي لَعَلَّهُمْ يَرْشُدُونَ﴾\n«(У саноқли кунлар) Рамазон ойидирки, бу ойда одамлар учун ҳидоят бўлиб ва ҳидоят ва фурқон (ҳақ билан ботилни ажратгувчи)нинг очиқ оятлари бўлиб Қуръон нозил қилинган. Бас, сизлардан ким бу ойга ҳозир бўлса, рўза тутсин. Ва ким ҳаста ёки мусофир бўлса, у ҳолда (рўза тутолмаган кунларининг) саноғини бошқа кунларда (тузалгач ёки сафардан қайтгач) тутади. Аллоҳ сизларга енгилликни истайди, сизларга оғир бўлишини истамайди. Бу саноқни тўлдиришингиз ва ҳидоят қилгани сабабли Аллоҳни улуғлашингиз учундир. Шояд шукр қилсангиз. Бандаларим Сиздан (эй Муҳаммад соллаллоҳу алайҳи ва саллам) Мен ҳақимда сўрасалар. Мен уларга яқинман. Менга дуо қилган пайтларида дуогўйларнинг дуосини ижобат қиламан» (Бақара: 185, 186).\nРасулуллоҳ соллаллоҳу алайҳи ва саллам ҳам рамазон ойи дуолар ижобат бўладиган ой эканининг муждасини бердилар. Абу Саид Худрий разияллоҳу анҳу айтди: Расулуллоҳ соллаллоҳу алайҳи ва саллам айтдилар: «(Рамазон ойининг) ҳар кун(и) ва тун(и)да Аллоҳ таолонинг (жаҳаннамдан) қутқарадиган қуллари бордир. Ҳар бир мусулмоннинг (рамазон ойининг) ҳар куни ва тунида мустажоб дуоси бордир» («Саҳиҳут–тарғиби ват–тарҳиби» 1002).\nСиз бундан кейин яна нимани хоҳлайсиз?! Шундай экан, рўзадорлик пайтингизда, йўқ, ҳар замон кўп дуо қилинг! Хусусан, пурмаъно дуоларни қилинг! Аҳқоф сурасидаги ушбу дуо ҳам энг пурмаъно дуолар қаторига киради:\n﴿حَتَّى إِذَا بَلَغَ أَشُدَّهُ وَبَلَغَ أَرْبَعِينَ سَنَةً قَالَ رَبِّ أَوْزِعْنِي أَنْ أَشْكُرَ نِعْمَتَكَ الَّتِي أَنْعَمْتَ عَلَيَّ وَعَلَى وَالِدَيَّ وَأَنْ أَعْمَلَ صَالِحًا تَرْضَاهُ وَأَصْلِحْ لِي فِي ذُرِّيَّتِي إِنِّي تُبْتُ إِلَيْكَ وَإِنِّي مِنَ الْمُسْلِمِينَ • أُولَئِكَ الَّذِينَ نَتَقَبَّلُ عَنْهُمْ أَحْسَنَ مَا عَمِلُوا وَنَتَجاوَزُ عَنْ سَيِّئَاتِهِمْ فِي أَصْحَابِ الْجَنَّةِ وَعْدَ الصِّدْقِ الَّذِي كَانُوا يُوعَدُونَ﴾\n«Энди қачон у вояга етиб, қирқ ёшга тўлганида: «Парвардигорим, мени Сен менга ва ота-онамга инъом этган неъматингга шукр қилишга ва Ўзинг рози бўладиган яхши амалларнигина қилишга муваффак этгин ва Ўзинг мен учун зурриётимда ҳам яхшилик қилгин (яъни фарзандларимни ҳам аҳли солиҳ бандаларингдан қилгин). Албатта мен Сенга (қилган барча гуноҳларимдан) тавба қилдим ва албатта мен мусулмонлардандирман», деди.\nИ з о ҳ: Ушбу ояти каримада яна ҳар бир инсонни ота-онага яхшилик қилишга буюрилди. Табиий бир савол туғилиши мумкин: Нега Қуръонда бот-бот ота-онага меҳр-мурувват кўрсатиш вожиб эканлиги уқтирилади-ю, фарзандларга меҳрибонлик қилишга буюрилган оятлар деярли учрамайди? Каломуллоҳни синчиклаб ўқиб-ўрганган киши ундан юқоридаги саволга жавоб топа олади: Қуръонда бирон беҳуда жумла ёки суз йўқдир. Аллоҳ таоло мўмин-мусулмонларни комил инсон қилиб тарбиялаш учун қайси фармонни неча марта такрорлаш лозим бўлса уни шунча марта нозил қилган. Негаки Яратган Ўз бандаларининг жисмоний жиҳатларидан ҳам, руҳоний хусусиятларидан ҳам жуда яхши огоҳдир. Масалан У зот ота-онага, хусусан онага ўз фарзандларига нисбатан шундай меҳр ато этганки, она учун энг оғир, хатто таҳликали давр бўлган ҳомиладорлик ва кўз ёриш даври ҳамда чақалоқни эмизиб, тарбиялаш йиллари ота-она ҳаётидаги энг бахтли дамлардир. Бинобарин ота-онани (албатта улар агар инсоний маънавиятдан ажраб ваҳшийлик даражасига тушиб кетмаган бўлсалар) фарзандга яхшилик қилишга буюраверишнинг ўзи ортиқча бир ишдир. Аммо фарзандлар эса ёшликларига бориб ёки ўзларининг ўғил-қизлари билан овора бўлишиб ортларидаги ота-оналарига бепарво бўлиб қолишлари мумкин. Шунинг учун Қуръон фарзандлари тез-тез ота-она олдидаги бурчларини адо этишга даъват қилади.\nЮқоридаги оятнинг давомида камолот ёши бўлмиш қирқ ёшга етган мусулмони комил киши учун Аллоҳ таолодан қандай тилак-истаклар сўраш лойиқ эканлиги баён қилинди. Энди қуйидаги оятда ана шундай хислат эгалари бўлган мўмин-мусулмонларнинг келажак-оқибатлари ҳақида хабар берилади.\nАна ўшалар шундай зотлардирки, Биз улардан қилган энг чиройли амалларни қабул қилурмиз ва жаннат эгалари қаторида уларнинг ёмонлик гуноҳларидан ўтиб юборурмиз. (Бу) уларга ваъда қилингувчи ҳаққирост ваъдадир» (Аҳқоф: 15, 16).\nҚатода разияллоҳу анҳу Анас разияллоҳу анҳудан: Расулуллоҳ соллаллоҳу алайҳи ва саллам қайси дуони кўпроқ қилар эдилар?,– деб сўради. Анас разияллоҳу анҳу: Расулуллоҳ соллаллоҳу алайҳи ва саллам: «Аллоҳим, бизга дунёда ҳам, охиратда ҳам яхшиликлар ато эт ва жаҳаннам азобидан сақла!» дуосини кўп қилар эдилар,– деб жавоб берди (Имом Бухорий 4522; Имом Муслим 2690).\nСалаф солиҳ Аллоҳ таолога олти ой давомида ўзларини рамазон ойига етказишини тилаб, қолган олти ой давомида дуоларини қабул қилишини сўраб илтижо қилишар эди (Ибн Ражаб «Латоифул маъориф», 298– бет).\n5 – Рамазон ойидан сўнгра солиҳ амал қилишга давом этиш\nРамазон – рўза, Қуръон тиловати ва қариндошлар билан алоқа қилиш ойидир. Ушбу солиҳ амаллар сизга қарши ҳужжат бўлади. Уларнинг қабул бўлиш аломати рамазон ойидан кейин уларни қилишга давом этиш билан маълум бўлади. Ибн Ражаб раҳимаҳуллоҳ бу ҳақда шундай дейди: «Биров бирон ибодатни қилиб ундан бўшаган бўлса, у ибодатнинг қабул бўлиш аломати уни бошқа ибодатларга боғлашидир. Қилинган ибодатнинг рад этилганининг аломати эса, ўша ибодат ортидан гуноҳни қилишдир. Ёмонликдан кейинги ёмонликни ювиб кетган яхшилик қандай яхши яхшилик ва яхшиликдан кейинги яхшиликни ювиб кетган ёмонлик қандай ёмон ёмонлик!\nРамазон ойидан кейин рўза тутишга одатланиш, рамазон рўзасининг қабул бўлганига аломатдир. Аллоҳ таоло банданинг бирон амалини қабул қилса, уни ундан кейин ҳам солиҳ амал қилишга муваффақ қилади. Сизлар Аллоҳ таолодан вафот этгунча ибодатда устивор қилишини сўранглар! Аллоҳга қалбларнинг бошқа ҳолатга ўтиб қолишидан сиғининглар! Ибодатнинг азизлигидан сўнгра келган маъсият даҳшати жуда ҳам ёмондир!» (Ибн Ражаб «Латоифул маъориф», 316– бет).\nАллоҳ таолодан вафот этгунча ибодатда устивор қилишини сўраймиз!\nШайх Салоҳ Абдулхолиқ\n05:00 / 19.01.2017 1836\n14:00 / 30 июль 7865\n487 10:30 / 27 апрель\n1865 14:00 / 29.07.2019\n1441 14:05 / 26 март\n2152 05:00 / 17.01.2017\n1297 18:20 / 07 апрель\n2097 15:55 / 28 март


Мактабни тамомлаб, маълум сабаблар билан унинг остонасига қадам босган ҳар бир инсонда болалик хотиралари, ёшликдаги шўхликлари ва таълим берган устозлари гавдаланади.\nПаркент тумани Чанги қишлоғидаги ўзим ўқиган 11-умумтаълим мактабига бориб, хоналарни бирма-бир кўздан кечирар эканман, беихтиёр таълим берган устозлар ёдимга тушди.\n2003 йил сентябрь ойи. Дастлабки дарс рус тили фанидан. Бошқа ўқувчилар қатори менинг ҳам хаёлимда бу фандан ким дарс ўтар экан, деган фикр ўта бошлади. Дарсга қўнғироқ чалиниб, синфхонага ҳаммамизга таниш устоз, қишлоқдошимиз Олимжон Каримов кириб келди. У киши бутун дарс давомида фақат рус тилида сўзлади: тушунган тушунди, тушунмаган эса йўқ.\nАввалига барчамизни бирма-бир ўрнимиздан турғазиб, бу фандан билимимиз қандай эканини аниқлаб олди.\nБир соатлик дарс давомида бу инсоннинг кўчада бошқа, иш вақтида бошқа эканига гувоҳ бўлдим. Болаларга дарс ўтар экан, қизиқарли саволлар, турли топишмоқлар билан дарсга бўлган қизиқишимизни ошириб борарди.\nМактабнинг рус тили хонасида шулар ҳақида ўйлар эканман, кўнглимда устознинг ҳолидан хабар олиш истаги пайдо бўлди.\nКўча бошидаги мўъжазгина уй эшигига йўналдим. Ичкарилаб борган сари ҳовлидаги гулларнинг хушбўй ҳиди димоғимни қитиқлай бошлади.\nБир пайтлар эринмасдан бизга бор билимини берган устоз катта сўрида набираларига китоб ўқиб ўтирарди. Нафақага чиқса-да, ўз касбининг фидойисига, маърифат улашишдан бир зум бўлса-да, тўхтамаган устозга тасаннолар айтдим.\n— Биз ўзбеклар болажон халқмиз, — дейди Олимжон устоз. — Шу боис қайси касб эгаси бўлсак ҳам, болаларимизга илм ўргатиш учун ўзимиз кўпроқ ўқишимиз, изланишимиз шарт. Уларнинг тарбиясида фақат мактабдаги устозига ишониб қолиш тўғри эмас. Бола ўқитувчи берган билимнинг бир шингилини олса, қолганини ота-оналар, бува-бувилар бериши керак.\nДарҳақиқат, устознинг бола тарбиясидаги юксак эътибори сабабли бугун фарзандлари олий маълумотли бўлиб, халқ хизматида, кўпчиликнинг дуосини олмоқда.\nКўп йиллик ҳалол меҳнатининг роҳатини кўриб, набиралар қуршовида ўтирган устознинг нақадар олийҳиммат, сахий инсонлигини ўйлаб, дунёда шундайлар кўпайишини ният қилиб, у киши билан хайрлашдим.


ТОШКЕНТ – "Тез ёрдам"га тез ёрдам зарур!"\n20 январ 2019, Тошкент вақти: 04:43\nТОШКЕНТ. "Мен Тошкент шаҳри Миробод туманидаги Тез тиббий ёрдам бўлимида ишлайман. Исмим Аширова Раъно. Яқинда "Сиздан Телеграм" рукнида "Тез тиббий ёрдам шифокорларига ҳам осон тутманг!" сарлавҳали мактуб чоп этилди. Мен ушбу мактубда билдирилган мулоҳазаларни тўлиқ қўллаб-қувватлайман. Ойлик маошимизни вақтида беришмайди.\nСоғлиқни сақлаш вазирлигига мурожаат қилиб, ички бухгалтериямизни текшириб беришини сўрагандик, бизнинг раҳбарият сохта хужжат тайёрлаб жавоб хати жўнатди. Яна мендан врачлар малакасини ошириш марказида малака ошириш талаб қилинди. Мен оддий фельдшер бўлсам, қандай қилиб врачлар марказида ўқийман?\nМенимча, бош шифокорнинг ўзи малака ошириши керак. Кўплаб малакали шифокорларни ишдан бўшатди. Шаҳар тез тиббий ёрдам тизимини ҳозирги аҳволдан қутқариш керак. “Тез ёрдам”га тез ёрдам зарур!"


Барча тўловлар онлайн режимда амалга оширилади\nРақамлаштириш 6 октябр 2020 49\n2020 йил 5 октябрда Ўзбекистон Республикаси Президентининг ПФ–6079-сонли «Рақамли Ўзбекистон – 2030» стратегиясини тасдиқлаш ва уни самарали амалга ошириш чора-тадбирлари тўғрисида»ги Фармони қабул қилинди.\n- «Рақамли Ўзбекистон – 2030» стратегияси ҳамда уни амалга ошириш бўйича «йўл харитаси»;\n- 2020–2022 йилларда ҳудуд ва тармоқларни рақамли трансформация қилиш дастурлари.\n2020 йил 1 ноябрдан инвестиция лойиҳалари ҳамда жалб этилаётган халқаро молия институтлари, хорижий ҳукумат молия ташкилотлари ва донор мамлакатлар маблағларининг 5 фоиздан кам бўлмаган қисми «рақамли» компонентларга йўналтирилади.\nФармонга мувофиқ, Ахборот технологиялари ва коммуникацияларини ривожлантириш ҳамда Адлия вазирликлари ва улар тасарруфидаги ташкилотларда «Рақамли идора» лойиҳаси амалга оширилади.\n2021 йил 1 августдан давлат божлари, йиғимлар, жарималар ва бошқа мажбурий тўловларни онлайн режимда тўлаш имконияти яратилади, деб хабар беради Адлия вазирлиги матбуот хизмати.


Ўзбекистон "Миллий тикланиш" демократик партиясининг Дўстлик туман кенгаши ташаббуси билан кураш миллий спорт турини аҳоли, айниқса ёшлар ўртасида янада оммалаштириш, ўсиб келаётган авлодда буюк ифтихор ва Ватанпарварлик туйғусини мустаҳкамлаш, шунингдек жамиятда соғлом турмуш тарзини тарғиб қилиш мақсадида тумандаги Болалар ва ўсмирлар спорт мактабида “Кураш - анъанавий ўзбек миллий спорт туридир” шиори остида ўсмирлар ва қизлар ўртасида спорт мусобақаси ўтказилди.\nУнда Жиззах шахар, Мирзачўл, Зафаробод, Ғаллаорол, Арнасой, ва Дўстлик туманлари жамоалари ўзаро беллашдилар.\nҚизғин кечган беллашувларда барча жамоалар, айниқса Арнасой, Зафаробод ҳамда Дўстлик туманларидаги Болалар ва ўсмирлар спорт мактаби курашчилари ва туман умумтаълим мактаблари жамоалари фаол иштирок этдилар.\nЯкуний натижаларга кўра, Ғаллаорол ва Мирзачўл туманлари жамоалари 3-ўринни, Жиззах шахар жамоаси 2-ўринни ҳамда Дўстлик туман шарифини ҳимоя қилган жамоа биринчи ўринни эгаллади.\nҒолиб ва иштирокчиларга ЎзМТДП ва ҳамкор ташкилотларнинг эсдалик совғалари топширилди.\nЎзМТДП Дўстлик туман кенгаши


Таъкидланганидек, ёшларни баркамол қилиб тарбиялашда миллий қадриятларимизнинг бир бўлаги бўлмиш қадимий халқ қўшиқлари, урф-одат ва анъаналар, турли маросимларнинг ўрни беқиёс. Шу боис истиқлолнинг илк кунлариданоқ мамлакатимизда халқ ижодиёти дурдоналарига алоҳида эътибор қаратиб келинмоқда. Бунинг натижасида авлоддан-авлодга ўтиб келаётган номоддий маънавий меросимиз дурдоналарини асраб-авайлаш ҳамда уларни янги манбалар билан бойитишга алоҳида урғу берилмоқда.\n— Аллаю лапарлар эшитиб улғайган боланинг қалбида миллий қадриятларга ўзгача меҳр жўш уради, — дейди тадбир иштирокчиси, Жиззах педагогика институти ўқитувчиси, фольклоршунос олим Раҳматилла Саримсоқов. — Зеро, маънавиятимизнинг бундай сарчашмаларида тарихимиз, урф-одат ва анъаналаримиз мужассам.\nТадбирда халқаро кўрик-танлов ва фестиваллар совриндори “Дурдона” фольклор жамоаси, Олмазор туманидаги “Ҳилола” болалар фольклор жамоаси, Ангрен шаҳридаги ўланчилар гуруҳи ҳамда “Ёдгор” болалар гуруҳларининг халқ термалари, миллий қўшиқ ва рақсларидан иборат концерт дастури тадбир қатнашчиларига ғоят манзур бўлди. Анжуман доирасида Республика “Ҳунарманд” уюшмаси аъзоси, қўғирчоқсоз уста Мансур Қурёзовнинг ижодий ишлари асосида миллий қўғирчоқлар намойиши бўлиб ўтди. Буларнинг барчаси бир мақсадга — халқимиз миллий қадриятлари даражасига айланган номоддий бойликларимизни келгуси авлодларга тўла-тўкис етказишга қаратилганлиги билан алоҳида аҳамият касб этади.\nМазкур рукндаги бошқа мақолалар: « Файзу тароватли манзиллар\tМуаззам шаҳар жозибаси »